
Descoperiţi lumina de deasupra Piteştiului! 
Aici se petrece vraja 


Onorat şi emoţionat deopotrivă, mă văd pus în situația 
de a scrie un articol-editorial pentru această ediţie, la pro- 
punerea profesorului Marius Chiva, redactor-şef al titratei 
publicaţii. Dificil e puţin spus. 

Mă plec în faţa distinşilor autori de articole, număr de 
număr, a membrilor Consiliului ştiinţific şi redactorilor 
permanenţi, care au reuşit să „încropească”, plastic vor- 
bind, o adevărată academie între copertele acestei publi- 
caţii-document. 

Am luat contact cu efervescenţa încărcăturii istorice a 
materialelor publicate în revista Restituiri la întâmplare... 
adică fără a fi fost un amator constant de gen...Nu am 
ştiut, nu am bănuit... Nu aveam vreo dorință expresă de a 
descoperi această publicaţie. Nu mi-o recomandase ni- 
meni, nu cunoşteam ce conţine... Copertele ascundeau cu 
tâlc o comoară. 

Un ignorant. Jenant... dar cu oareşce circumstanțe. 
Pentru că astfel de reviste sunt extrem de rare în România 
de azi. Pentru că inerția mediocrităţii din jur m-a ţinut de- 
parte de acest fenomen care, iată, are viaţă aici la Piteşti. 
Articole de interes, scrise legat, cite, inteligent, cu pasiu- 
ne şi documentate impecabil. Nu am găsit articole publi- 
cate în dorul lelii... care bat câmpii, întru „demonstraţii” 
tâmpe de fals intelectualism... aşa cum se întâmplă destul 
de des azi, prin media aşa zis culturală. 

Remarc şi eu că Piteştiul este un vechi şi nobil târg 
medieval, cu tradiții, întâmplări şi evenimente de încărcă- 
tură națională unică, adesea loc de reşedinţă domnească, 
aşezat geostrategic, la o răscruce de drumuri care i-a dat 
statutul de important centru comercial, dar şi „pitit” între 
coline — pavăză de vânturi, sub o climă blândă şi priete- 
noasă, cu un sol fertil, iubit de zei, scăldat de un râu 
oglindit în legende de vibraţie divină. O aşezare ca aceas- 
ta nu poate fi decât un mic Eden, în care trăiesc oameni 
cu încărcături energetice distinse, hărăziți să poarte talent, 
să performeze, să învingă pe eşichierul vieţuirii pământe- 
ne. 

Piteştiul este punte între Câmpulungul lui Ne- 
gru-Vodă, descălecătorul şi Curtea de Argeş a Basarabi- 
lor întemeietori de ţară! Piteştiul este punct în triunghiul 
genezei românismului! 

Râul Târgului, cu izvoare în lezer-Păpuşa, se varsă în 
Râul Doamnei, care are izvoare din Vârful Moldoveanu. 
La Piteşti, Argeşul, cu izvoare în Făgăraş, din lacurile 
glaciare Buda şi Capra (peste 2.000 m altitudine), preia 
povestea Râului Doamnei, tainele fiind purtate spre Du- 
năre... 

Vedeţi?! La Piteşti se îmbrăţişează apele Făgăraşului, 
munții cu creştetul aflat sub mângâierile Atotputernicului, 
Făcătorul şi Protectorul nostru întru iubire deplină. 

La Piteşti se petrece vraja. Colinele sunt prinse în ho- 

ră, apele îşi strâng braţele, iar lumina se făleşte cu strălu- 
cirea-i deasupra noastră, încărcându-ne sufletele, înălțân- 
du-ne spiritele deasupra Făgăraşului, dătător de izvoare... 


Municipiul Piteşti — oraş european 


Acesta este Piteştiul! Loc de bucurie, gândit pentru 
oameni aleşi! 

Vi se pare că am exagerat cu descrierea mea?! Vă în- 
şelaţi, oameni buni! Nu toţi suntem aleşi să pricepem... 
Nu toți pot vedea lumina... Toţi avem şansa de a fi aleşi, 
dar nu ni se întâmplă tuturora! Chiar şi lisus Hristos a lă- 
sat vorbă că nu a venit pentru toți... Să avem compasiune 
pentru cei care nu înţeleg cât de aproape şi cât de minuna- 
tă este această lumină! Lumina de deasupra Piteştiului. 
Pentru că despre Piteşti vorbim noi acum. 

Nu trebuie decât să facem ochi! Să facem ochii mari 
şi vom vedea totul limpede şi minunat, că doar ziceam că 
aici e un colț de Eden. Aici la Piteşti. Să ne fie dat să des- 
coperim! Aşa cum mi s-a întâmplat mie, făcând ochi...şi 
parcurgând scrierile din această Revistă miraculoasă: 
RESTITUIRI! (Ce titlu inspirat!) 


ICE 


Aspecte privind limitele puterii statale 
într-o societate democratică 


I. ARGUMENT ISTORIC 


De la începuturi şi până în prezent, societatea umană 
este marcată de două constante care au valoare 
ontologică: lupta pentru putere. iar pe de altă parte lupta 
împotriva puterii, atât în situaţiile în care este nelegitimă, 
deoarece îmbracă forma dictaturii sau chiar a tiraniei, cât 
şi în variantele de aparentă legitimitate, în special în 
societăţile democratice, cum ar fi, de exemplu, activitatea 
politică legitimă a opoziţiei de a accede la putere sau 
acțiunile societăţii civile şi a persoanelor fizice împotriva 
abuzului de putere. 

Aceste constante ontologice ale oricărei societăți 
umane sunt inevitabile oricare ar fi forma de organizare 
socială sau caracteristicile regimurilor politice, inclusiv în 
societățile democratice, deoarece esența existențială şi 
funcțională a oricărui sistem social este expresia 
diferenţei contradictorii dintre guvernanţi şi guvernați, 
dintre societate în ansamblul ei, iar pe de altă parte omul 
în concretul şi personalitatea sa, între ordinea normativă 
şi ordinea valorică morală, între lege şi libertate, între 
interesul public şi interesul privat şi bineînțeles între 
vocaţia omului la drepturi fundamentale intangibile, iar 
pe de altă parte interesul public al statului de a 
condiţiona, limita şi restrânge exercitarea acestora. 

Aceste contradicții, dacă rămân în forma lor absolută, 
prin excelență antagonică pot fi distructive pentru o 
societate organizată statal, aşa cum istoria a demonstrat. 
Tot istoria relevă soluţiile politice şi juridice care, cu 
deosebire în perioada modernă, au fost consacrate pentru 
a evita formele dictatoriale de exercitare a puterii lată 
câteva dintre acestea consacrate începând cu prima 
Constituţie scrisă a lumii — Constituţia SUA, adoptată în 
1787 — Declaraţia (franceză) a drepturilor omului şi 
cetățeanului din 1789, până la instrumentele politice şi 
juridice interne şi internaţionale contemporane: suprema- 
ţia legii şi a Constituţiei, separaţia şi echilibrul puterilor 
în stat, proclamarea şi garantarea drepturilor şi libertăţilor 
fundamentale ale omului, controlul judecătoresc şi de 
constituţionalitate. 

Incontestabil, aceste principii în fapt şi trăsături ale 
statului de drept materializate şi garantate constituţional 
definesc societăţile democratice contemporane şi practic 
elimină formele totalitare, dictatoriale ale puterii statale. 

Totuşi, diferenţele şi contradicţiile mai sus amintite, 
pentru că sunt constante ontologice ale societății există şi 
în orice societate democratică. În plus, există o situație 
subtilă şi anume, diferența dintre legalitatea deciziilor 
statale, iar pe de altă parte legitimitatea acestora. Aceste 
realităţi pot determina sau favoriza excesul de putere al 
autorităţilor în societăţile construite pe baza principiilor 

constituționalismului modern. 

În acest context, rămâne o problemă de esență nu 
numai teoretică, dar şi practică: de a determina limitele 
puterii statale într-o societate democratică, în concret în 
România şi de a găsi soluții în cazurile de manifestare 
excesivă a autorităţii statului. 


II. IDEALITATEA ŞI REALITATEA DEMO- 
CRAȚIEI. DESPRE DICTATURĂ ÎN DEMOCRA- 
ŢIE 


Doctrina, în majoritatea ei, relevă contradicţia insur- 
montabilă care există între regimurile politice democrati- 
ce, iar pe de altă parte, cele considerate a fi dictatoriale, 
sau mai simplu, între dictatură şi democraţie. 

Dictatura înseamnă centralizarea şi concentrarea pute- 
rii, negarea pluralismului în toate formele sale, puterea 
absolută sau discreţionară a guvernaţilor, constrângerea şi 
limitarea excesivă a libertăţilor individuale, separaţia ri- 
gidă a guvernanţilor de guvernaţi, inexistenţa sau existen- 
ţa formală a garanţiilor constituţionale privind drepturile 
omului, inexistența sau caracterul fictiv, formal al unor 
principii esenţiale pentru organizarea statală a societăţii 
cum este de exemplu principiul supremaţiei legii şi al 
constituţiei. Pentru o exprimare sintetică, dictatura repre- 
zintă anularea, desfiinţarea sau în cel mai bun caz mini- 
malizarea individualităţii a singularului, a diversităţii şi 
afirmarea unităţii ca generalitate abstractă şi constrângă- 
toare. 

Spre deosebire, democraţia este asociată cu ideea de 
stat de drept, axat pe principiul devenit real şi aplicabil al 
supremaţiei legii şi constituţiei. Centralizarea şi concen- 
trarea puterii este înlocuită, ca modalitate de organizare a 
puterilor statului, cu principiul separaţiei şi echilibrului 
acestora. Pluralismul, în toate formele sale, este instituţi- 
onalizat şi garantat. Libertăţile individuale sunt, de ase- 
menea, consacrate şi garantate, exercitarea acestora fiind 
guvernată de regula potrivit căreia: limita oricărei libertăţi 
individuale o reprezintă necesitatea de a respecta libertăţi- 
le similare ale altora. Legitimitatea puterii statale implică 
distincția dintre ființa sau esența puterii, iar pe de altă 
parte, exercitarea ei. Într-un regim democratic nu este ne- 
cesar a se demonstra legitimitatea puterii ca atare, deoa- 
rece axioma potrivit căreia „titularul puterii este poporul 
sau națiunea” nu necesită demonstraţie, fiind o premisă 
pentru întreaga construcţie politică şi juridică a societăţii 
organizate statal. În schimb, orice regim democratic tre- 
buie să găsească mijloacele prin care exercitarea puterii, 
sau altfel spus, fenomenalitatea puterii, să fie legitimată şi 
legitimă. O astfel de legitimitate se realizează atunci când 

între esenţă (puterea ca atare deținută de popor) şi forme- 
le de exercitare (fenomenul puterii) nu există contradicții 
ireconciliabile. Legitimitatea exercitării puterii în cazul 
regimurilor politice democratice semnifică reflectarea 
esenței puterii în fenomenalitatea ei, respectiv în modul 
de organizare şi exercitare. Prin urmare, în cazul demo- 
crației există întotdeauna o distincție conceptuală, dar şi 
reală între legitimitatea esenței puterii ce nu necesită de- 
monstraţie, ea rezultând ca atare din simpla proclamare a 
principiului că puterea are ca titular poporul, iar pe de altă 
parte, legitimitatea fenomenală a organizării şi exercitării 
puterii care nu este un „dat”, ci o construcție, în primul 
rând constituţională, realizată în formele concrete de or- 
ganizare instituțională şi de exercitare a autorităţii statu- 
lui. Legitimitatea organizării şi exercitării puterii este 
exterioară fenomenalității puterii, în sensul că nu feno- 
menalitatea este izvorul legitimității ei, ci aceasta este 
construită în cadrul unui raport al cărui conţinut este co- 
respondenţa dintre esenţa puterii şi formele de manifesta- 
re. 

Puterea, în esența sa, poate fi considerată „un lucru în 
sine”, în sens kantian, deoarece cunoaşterea deplină a 
esenței nu va fi niciodată posibilă. Realitatea puterii stata- 
le considerată în raportul dintre esență şi fenomen relevă 
şi un alt aspect: fenomenalitatea puterii nu va putea nici- 
odată să corespundă pe deplin esenței puterii. Obiect al 
cunoaşterii pentru ştiinţele juridice sau politice îl formea- 
ză fenomenul puterii şi nu esenţa acesteia. De aceea, legi- 
timitatea manifestărilor fenomenale ale puterii reprezintă 
un ideal de care formele concrete ale organizării şi exerci- 
tării puterii se apropie, fără însă a-l atinge vreodată. 

Legitimitatea fenomenalităţii puterii constă printre al- 
tele şi în realizarea principiului reprezentării. Acest prin- 
cipiu evidenţiază foarte bine distincţia dintre ființa sau 
esenţa puterii, iar pe de altă parte, fenomenul puterii. Ti- 
tularul puterii nu o poate exercita direct decât în situaţii 
excepționale. Esenţa nu este şi manifestarea puterii. Exer- 
cițiul puterii reflectă fiinţa puterii fără însă a o cuprinde. 
Astfel, instituţiile statului exercită puterea fără a o deţine, 
prin urmare, au nevoie de recunoaşterea legitimităţii acte- 
lor de putere, fapt conferit în principal prin aplicarea 
principiului reprezentării. 

Puterea şi fenomenalitatea ei sunt fără îndoială un loc 
central al democraţiei. Dacă legitimitatea fenomenală a 
puterii este un ideal de care formele concrete de realizare 
instituțională prin principiul reprezentării se pot apropia, 
rezultă atunci că democraţia, în esenţa ei, este tot un ideal 
în raport de care realitatea socială şi politică se constru- 
ieşte şi se manifestă, fără însă ca idealul democratic să 
coincidă cu realitatea socială şi politică. Este relevantă în 
acest sens afirmaţia profesorului Ion Deleanu: „Democra- 
ţia este o formă de perfecţiune morală. Ea dimensionează 
atât organizarea cât şi funcționarea puterii pentru a o 
umaniza, cât şi modul de viaţă al cetăţenilor pentru a-l 
modela”. 

Se impune a face deosebire între democrația ideală 
care este o construcţie pur speculativă bazată pe posibila 
coincidență dintre esenţa şi fenomenalitatea puterii, dar şi 
pe un imperativ etic care ar însemna unitatea de voinţă 

dintre individ şi societate, iar pe de altă parte, democrația 
reală, caracterizată prin dihotomia contradictorie dintre 
esenţa şi fenomenalitatea puterii, dintre individ şi societa- 
te. Democraţia reală are forme concrete, multiple de ma- 
nifestare, cum ar fi forma de „democraţie parlamentară 
sau reprezentativă”, nu este un dat imuabil, ci se află 
într-un continuu proces evolutiv care, în considerarea 
progresului istoric, are ca finalitate, niciodată posibil a fi 
realizată, democraţia ideală. Ştiinţa dreptului are ca obiect 
de studiu democraţia reală sau mai precis formele ei de 
manifestare şi de realizare ale acesteia. Paradoxal totuşi, 
legitimitatea oricărei forme a democraţiei reale este con- 
ferită de valorile şi principiile democraţiei ideale, aceasta 
din urmă formând obiectul de studiu cu precădere al me- 
tafizicii. 

Spre deosebire de dictatură, democrația presupune re- 
abilitarea individualului, a particularului, care nu mai este 
absorbit şi dizolvat în generalul abstract social sau al pu- 
terii concentrate. În democraţie, individualul are valoare 
ontologică şi se manifestă în coexistență existenţială cu 
generalul social. Altfel spus, individualul are semnificația 
şi puterea generalului, acesta din urmă fiind legitim, toc- 
mai prin faptul că recunoaşte individualului dimensiunea 
existențială şi ontologică. Puterea, chiar şi în manifestări- 
le sale concrete, este expresia generalului ca atare, reflec- 
tat de exemplu în noţiunea de „interes public”. Într-o 
societate democratică, legitimitatea actului de putere nu 
constă în reflectarea propriei sale generalități (a interesu- 
lui public) ci, în respectarea individualităţii, a diversității 
în toate formele specifice pluralismului existenţial. În 
termeni constituţionali, acest aspect evocă raportul dintre 
„majoritate şi opoziţie”. 

Problematica democraţiei nu poate fi redusă la feno- 
menul puterii aşa cum pare să rezulte din definiţia consti- 
tuţională a democraţiei pe care o întâlnim în art. 2 al 
Constituţiei Republicii Franceze: „guvernarea poporului 
prin popor şi pentru popor”. Esenţa democraţiei, în opinia 
noastră, îl constituie formele şi conţinutul raportului con- 
cret dintre societate şi individ. Raportul exprimă o con- 
tradicție unilaterală, deoarece societatea poate contrazice 
individul (particularul şi diversitatea), ceea ce este pro- 
priu dictaturii, dar individualul nu contrazice societatea, 
situaţie specifică democraţiei. Mai mult, raportul dialectic 
dintre individ şi societate, specific democraţiei, este unul 
afirmativ, necuprinzând o negaţie aşa cum, susținea He- 
gel. Este propriu democraţiei ca societatea să afirme indi- 
vidul (individualitatea şi diversitatea), nu să îl nege, prin 
urmare, să consacre şi să garanteze individualitatea şi di- 
versitatea. Orice analiză mai amplă a fenomenului demo- 
crației implică referiri şi la conceptele de civilizaţie şi 
cultură, la raporturile dintre civilizaţie, societate şi indi- 
vid. 

În opinia noastră între dictatură şi democraţie este 
evident o contradicţie, dar una unilaterală: dictatura este 
în contradicție şi exclude democraţia, însă democraţia nu 
exclude formele de dictatură. Spaţiul şi obiectul acestui 
studiu nu ne permit o analiză mai amplă a acestei intere- 
sante probleme. Totuşi, menţionăm că în doctrină se fac 
referiri la forme de dictatură ce pot caracteriza orice re- 

gim democratic: dictatura parlamentului, dictatura mase- 
lor sau dictatura majorităţilor. În toate aceste situaţii ale 
realităţii democratice, contradicţiile afirmative mai sus 
evidenţiate devin negative (majoritatea exclude sau igno- 
ră minoritatea). În consecință, se ajunge la exercitarea au- 
torităţii în forme discreționare, fapt care evident 
contrazice în mod esenţial valorile democraţiei ideale. 

John Stuart Mill, în lucrarea sa „Civilizition”, publica- 
tă în 1836, considera că civilizaţia este contrară stării de 
natură sau barbariei. Un popor este civilizat când condiții- 
le sociale în care trăieşte conferă suficiente garanţii de si- 
guranţă, astfel încât pacea socială să fie o realitate. Între 
consecințele creşterii civilizației cea mai pregnantă este, 
în opinia filosofului, faptul că puterea are tendinţa de a 
trece de la indivizi şi de la micile colectivităţi, la mase. 
Importanţa maselor creşte pe când a indivizilor scade. 
Odată cu descreşterea rolului individului, descreşte şi pu- 
terea credințelor individuale, iar opinia publică dobândeş- 
te supremaţia. În acest context ideatic, Stuart Mill 
sublinia că „dezavantajele democraţiei constau tocmai în 
această tiranie exercitată de mase, de majorităţi, de opinia 
publică. De aceea, organizarea politică a guvernării re- 
prezentative trebuie să conţină toate garanţiile de apărare 
a individului contra tiraniei maselor. Între alte măsuri, 
Stuart Mill preconiza reprezentarea minorităţilor de opinii 
în parlament. 

Constatările marelui filosof sunt, în opinia noastră, pe 
deplin valabile şi pentru formele contemporane ale demo- 
crației reale sau reprezentative. De aceea, concretizarea 
principiului reprezentării în unul din tipurile de sistem 
electoral trebuie să permită pe cât posibil, diminuarea sau 
chiar eliminarea formelor de dictatură într-o democraţie 
reală, prin punerea în valoare a individualităţilor, a mino- 
rităţilor politice sau de altă natură. În acest fel, progresul 
unei societăți democratice redevine unul echilibrat, bazat 
pe o contradicţie unilaterală afirmativă în care masele 
afirmă şi nu neagă individul, iar majorităţile afirmă mino- 
ritățile. Astfel, celebrul principiu parlamentar „minorități- 
le se exprimă, iar majoritatea decide ” ar trebui să devină 
legitimitatea deciziei este dată de reprezentativitatea şi 
puterea de exprimare a minorităților. 


III. SCURTE CONSIDERAŢII PRIVIND CON- 
CEPTELE DE „LEGALITATE” ŞI „LEGITIMI- 
TATE”? 


Legalitatea, ca trăsătură ce trebuie să caracterizeze ac- 
tele juridice ale autorităţilor publice, are ca element cen- 
tral conceptul de „lege”. Andre Hauriou definea legea ca 
o regulă generală scrisă stabilită de către puterile publice 
după deliberare şi comportând acceptarea directă sau in- 
directă a guvernanţilor!. lon Deleanu o defineşte drept 
„actul ce cuprinde reguli generale şi obligatorii sancționa- 
te prin forţa de constrângere a statului, atunci când aplica- 
rea ei nu se realizează din convingere şi care este 
succeptibilă de aplicare ori de câte ori se ivesc condițiile 





' Andre Hauriou, Droit constitutionel et institution politiques, 
Ed. Montchrestien, Paris, 1972, p. 137. 

prevăzute în ipoteza ei”?. 

În sens larg, noţiunea de lege include toate actele juri- 
dice care conţin norme de drept. Legea în accepțiunea sa 
restrânsă este actul juridic al parlamentului elaborat în 
conformitate cu constituţia, potrivit unei proceduri pre- 
stabilite şi care reglementează regulile sociale cele mai 
generale şi cele mai importante. Un loc aparte în sistemul 
legislativ administrat îl are constituția definită ca lege 
fundamentală, situată în vârful ierarhiei sistemului legis- 
lativ, ce cuprinde norme juridice cu forță juridică superi- 
oară, care reglementează relaţii sociale fundamentale şi 
esenţiale, cu deosebire cele privind instaurarea şi exerci- 
tarea puterii de stat. 

Starea de legalitate în activitatea autorităţilor publice 
se fundamentează pe conceptele de supremație a constitu- 
ției şi supremaţia legii. Supremaţia constituției este o cali- 
tate a legii fundamentale care în esență exprimă forța 
juridică supremă a acesteia în sistemul de drept. O conse- 
cință importantă a supremaţiei legii fundamentale este 
conformitatea întregului drept cu normele constituționa- 
le”.Noţiunea de supremație juridică a legii este definită ca 
„acea caracteristică a ei care îşi găseşte expresia în faptul 
că normele pe care le stabileşte nu trebuie să corespundă 
nici unor altor norme în afară de cele constituționale, iar 
celelalte acte juridice emise de organele statului îi sunt 
subordonate din punct de vedere al eficacităţii lor juridi- 
ce”?. Prin urmare, supremaţia legii în accepțiunea de mai 
sus este subsecventă principiului supremaţiei constituţiei. 
Important este faptul că legalitatea, ca trăsătură a actelor 
Juridice ale autorităților statului, implică respectarea prin- 
cipiului supremaţiei constituţiei şi a supremaţiei legii. 
Respectarea celor două principii este o obligație funda- 
mentală de natură constituțională consacrată de dispoziţii- 
le art.l, alin. 5 din Constituţie. Nerespectarea acestei 
obligații atrage după caz sancţiunea neconstituţionalității 
sau nelegalităţii actelor juridice. 

Legalitatea actelor juridice ale autorităților publice 
implică următoarele cerințe: actul juridic să fie emis cu 
respectarea competenţei prevăzută de lege; actul juridic 
să fie emis în conformitate cu procedura prevăzută de le- 
ge; actul juridic să respecte normele de drept superioare 
ca forță juridică. 

„Legitimitatea” este o categorie complexă cu multiple 
semnificaţii şi care formează obiectul de cercetare pentru 
teoria generală a dreptului, filosofia dreptului, sociologie 
şi alte discipline. Semnificațiile acestui concept sunt mul- 
tiple. Amintim câteva: legitimitatea puterii; legitimitatea 
regimului politic; legitimitatea unei guvernări; legitimita- 
tea sistemului politic etc. Referindu-se la acest concept, 
Jean Leca afirma: „Termenul de legitimitate desemnează 
calitatea care îi dă posibilitatea deţinătorului unei puteri 
de a ordona sau de a interzice, capacitatea de a fi ascultat 





? Ion Deleanu, Drept constituţional şi instituţii politice, Ed. Eu- 
ropa Nova, Bucureşti, 1996, p..509. 

3 Pentru dezvoltări a se vedea Marius Andreescu, Florina Mitro- 
fan, Drept constituțional. Teoria generală, Ed. Universităţii din 
Piteşti, p.61-68. 

* Tudor Drăganu, Drept constituțional şi instituţii politice. Tra- 
tat elementar, Ed. Lumina Lex, Bucureşti, 1999, vol. II, p. 362. 

fără a apela la violenţă fizică explicită sau, ceea ce în- 
seamnă acelaşi lucru, facultatea recunoscută ca fiind 
normală de a recurge cu succes la constrângere dacă este 
nevoie”5. Conceptul de legitimitate poate fi aplicat şi în 
cazul actelor juridice emise de autorităţile publice, fiind 
legat de „marja de apreciere” recunoscută acestora în 
exercitarea atribuţiilor. 

Aplicarea şi respectarea principiului legalității în acti- 
vitatea autorităţilor statului este o problemă complexă, 
deoarece exercitarea funcţiilor statale presupune şi pute- 
rea discreţionară cu care organele statului sunt investite 
sau altfel spus dreptul de apreciere al autorităților privind 
momentul adoptării şi conținutul măsurilor dispuse. Ceea 
ce este important de subliniat este faptul că puterea dis- 
creționară nu poate fi opusă principiului legalităţii, ca di- 
mensiune a statului de drept. 

În opinia noastră, legalitatea reprezintă un aspect par- 
ticular al legitimităţii actelor juridice ale autorităților pu- 
blice. Astfel, un act juridic legitim este un act juridic 
legal, emis în sfera marjei de apreciere recunoscută auto- 
rităților publice, care nu generează discriminări, privilegii 
sau restrângeri nejustificate ale drepturilor subiective şi 
este adecvat situației de fapt care îl determină şi scopului 
legii. Legitimitatea face distincţia dintre puterea discreţi- 
onară recunoscută autorităților statului, iar pe de altă par- 
te, excesul de putere. 

Nu toate actele juridice care îndeplinesc condițiile de 
legalitate sunt şi legitime. Un act juridic care respectă 
condiţiile formale de legalitate, dar care generează dis- 
criminări sau privilegii sau restrânge nejustificat exercita- 
rea unor drepturi subiective sau nu este adecvat situației 
de fapt ori scopului urmărit de lege, este un act juridic ne- 
legitim. Legitimitatea, ca trăsătură a actelor juridice ale 
autorităţilor administraţiei publice trebuie înțeleasă şi 
aplicată în raport cu principiul supremației Constituţiei. 


IV. PUTEREA DISCREȚIONARĂ ŞI EXCESUL 
DE PUTERE ÎNTR-O SOCIETATE DEMOCRA- 
TICĂ 


Antonie Iorgovan afirma că o problemă de esență a 
statului de drept este aceea de a răspunde întrebării: 
„unde se termină puterea discreționară şi unde începe 
abuzul de drept, unde se termină comportamentul legal al 
administraţiei, concretizat prin dreptul acesteia de 
apreciere şi unde începe încălcarea unui drept subiectiv 
sau interes legitim al cetățeanului?“S 

Abordând aceeaşi problemă, Leon Duguit în anul 
1900 realizează o interesantă distincție între „puterile 
normale şi puterile excepţionale” conferite administraţiei 
de către constituţie şi legi, iar pe de altă parte situaţiile în 
care autoritățile statului acţionează în afara cadrului 





5 Dicţionar al gândirii sociologice, Ed. Polirom, Bucureşti, 
„431. 
Antonie Iorgovan. Cuvânt înainte la: Dana Apostol Tofan, Pu- 
terea discreționară şi excesul de putere al autorităților publice, 
Ed. All Beck, Bucureşti, 1999. 

normativ. Aceste din urmă situaţii, autorul le împarte în 
trei categorii: 

1) excesul de putere (atunci când autorităţile statului 
depăşesc limitele împuternicirilor legale); 

2) deturnarea puterii (atunci când autoritatea statului 
îndeplineşte un act care intră în competența sa urmărind 
alt scop decât cel prescris de lege); 

3) abuzul de putere (atunci când autorităţile statului 
acționează în afara competenţelor lor, dar prin acte care 
nu au caracter juridic). 

Prin urmare, aplicarea şi respectarea principiului 
legalităţii în activitatea autorităților statului este o pro- 
blemă complexă deoarece exercitarea funcţiilor statale, 
presupune şi puterea discreționară cu care organele 
statului sunt investite, sau altfel spus „dreptul de 
apreciere” al autorităţilor privind momentul adoptării şi 
conţinutul măsurilor dispuse. Ceea ce este important de 
subliniat este faptul că puterea discreţionară nu poate fi 
opusă principiului legalității, ca dimensiune a statului de 
drept. 

În doctrina administrativă, care studiază cu precădere 
problematica puterii discreţionare, s-a subliniat că 
oportunitatea actelor administrative nu poate fi opusă 
legalității acestora, iar condiţiile de legalitate pot fi 
împărţite în: condiții generale de legalitate şi respectiv 
condiţii specifice de legalitate pe considerente de 
oportunitate. În consecință, legalitatea este corolarul 
condiţiilor de valabilitate, iar oportunitatea este o cerință 
(o dimensiune) a legalităţii.” Totuşi, dreptul de apreciere 
nu este recunoscut autorităţilor statului în exercitarea 
tuturor atribuţiilor pe care le au. Trebuie reţinută diferența 
dintre competența legată a autorităţilor statale care există 
atunci când legea impune acestora un anumit 
comportament decizional strict, iar pe de altă parte 
competența discreţionară, situaţie în care autorităţile 
statale pot alege mijloacele pentru atingerea unui scop 
legitim sau în general, atunci când organul statal poate 
alege între mai multe decizii, în limitele legii şi a 
competenţei sale. Reţinem definiția propusă în literatura 
de specialitate puterii discreționare: „este marja de 
libertate lăsată la libera apreciere a unui autorităţi, astfel 
că în vederea atingerii scopului indicat de legiuitor să 
poată recurge la orice mijloc de acţiune în limitele 
competenţei sale.” 


(va urma) 





7 Leon Duguit, Manuel de Droit Constitutionnel, Paris, 1907, 
9.445-446. 
Antonie Iorgovan, Zratat de drept administrativ, Ed. Nemira, 
Bucureşti, 1996, vol. I, p. 301 
” Ibidem, pg.292. 
19 Dana Apostol Tofan, op.cit., p. 22. 

Drapelul naţional, tradiţie şi eroism 


Drapelul — semn distinctiv al unui stat, al unei unități 
militare, al unei organizaţii, asociaţii, bresle etc., materia- 
lizat printr-o bucată de pânză sau mătase, în una sau mai 
multe culori, prinsă de o lance de lemn şi având imprimată 
uneori o stemă sau o emblemă, a reprezentat şi reprezintă, 
în istoria umanităţii, simboluri ale onoarei, gloriei şi vite- 
jiei fiecăruia dintre popoarele lumii. 

Pentru poporul român, acesta a reamintit permanent, 
fiecărui locuitor, datoria lui sfântă de a servi cu devota- 
ment, bărbăţie şi pricepere, patria şi poporul. 

Istoria steagurilor nu începe însă cu momentul institui- 
rii şi declarării lor drept simbol naţional în devenirea lor; 
există o tradiţie, ce se cere a fi relevată şi continuată. 


Geto-dacii, strămoşii noştri care au luptat cu toată pu- 
terea lor pentru păstrarea independenţei Daciei împotriva 
legiunilor romane, purtau în fruntea armatelor lor „balau- 
rul” dacic, reprezentat pe Columna împăratului Traian, de 
la Roma, cu cap de lup, prelungit în chip de şarpe prin niş- 
te fâşii de stofă care, la bătaia vântului se umflau, alcătu- 
ind o flamură orizontală. În toate războaiele purtate de 
daci, figurate pe Columnă, balaurul este reprezentat 
aproape de Decebal, fiind un simbol şi suport moral pen- 
tru ceasurile de grea cumpănă. 

Primele ştiri ce ne-au parvenit despre steagurile româ- 
neşti datează din secolul al XIV-lea, dar, neîndoielnic, so- 
cietatea românească a folosit şi în perioada anterioară 
acestui veac drapelul. 

Voievodul Neagoe Basarab, prin definiția frumoasă pe 
care a dat-o drapelului la începutul secolului al XVI-lea, 
probează prețuirea pe care societatea o acorda acestui în- 
semn: Astfel mintea se află în trupul omului asemenea stea- 
gului când sta în mijlocul luptei iar în luptă oastea priveşte 
la steag. Şi până sta steagul în luptă, acea luptă nu se 
cheamă biruită, chiar dacă are năvală grea spre sine, iar ei 
toți privesc spre steag şi toți se strâng în jurul lui. lar dacă 
cade steagul, toată oastea se risipește şi nu se ştiu unul cu 
altul cum şi încotro merg. Aşişderea este şi Domnul: până 
sta mintea lui întrânsul întreagă, toți oştenii se strâng îm- 
prejurul său ca şi oştile împrejurul steagului. 

În epoca feudală, Ţara Românească, Transilvania şi 
Moldova s-au individualizat prin steaguri a căror cromati- 
că amintea în limbaj plastic autoritatea domniei, sublinia 
independenţa, apoi autonomia Statului, tendinţa perma- 
nentă spre neatârnare. Astfel, sunt amintite drapelele 
având o cromatică roşie, galbenă sau albă. Galbenul şi al- 
bul, de fapt cele două metale — aur şi argint — ocupând lo- 
cul cel mai înalt în ansamblul smalturilor folositoare la 
compunerea stemelor, aveau o semnificaţie deosebită, 
primul exprimând măreție, putere şi suveranitate, iar al 
doilea — argintul — veşnicia, nemurirea şi pacea. 

În luptele de la Posada, Rovine, Baia, Podul Înalt, Că- 

lugăreni, domnitori ca Basarab I, Bogdan, Mircea cel Bă- 
trân, Vlad 'Tepeş, Ştefan cel Mare şi Mihai Viteazul au 
purtat în fruntea oştilor lor victorioase flamurile cu steme- 
le Moldovei şi Ţării Româneşti. 

Despre stemele ţărilor române au făcut menţiuni croni- 
carii ŞI istorici români începând cu veacul al XVII-lea, ca- 
re au descris capul de bour din stema Moldovei, acvila 
valahă din stema Ţării Româneşti şi leii Transilvaniei. 

Unitatea de luptă antiotomană a celor trei țări române 
s-a realizat — in Evul Mediu — în chip desăvârşit în acţiunea 
lui Mihai Viteazul care a adus pentru prima dată sub acelaşi 
sceptru de domnie Țara Românească, Moldova şi Transil- 
vania. Unire, efemeră în timp, dar durabilă în urmări, deoa- 
rece chipul Viteazului va deveni un simbol al luptei pentru 
unitate şi independenţă națională a românilor. 

Voința unanimă a înlăturării suzeranității Imperiului 
Otoman se va manifesta puternic şi în timpul Revoluţiei de 
la 1821. Dreptate şi zlobozenie — obiectivele lui Tudor Vla- 
dimirescu, sintetizau perfect programul politic al revoluției, 
iar conducătorul ei explica pandurilor că odată izgoniți tur- 
cii, românii vor fi liberi şi independenți. Apar acum, pe 
steagurilor pandurilor, cele trei culori atât de dragi români- 
lor, albastru, roşu şi galben. În anul 1834, se hotăra ca fieca- 
re grad militar din armată să depună jurământul de credință 
pe steagul unităţilor militare cu cele trei culori. 

Revoluţia de la 1848 stabilea ordinea culorilor drape- 
lului purtat de luptători pentru libertate şi unitate naţiona- 
lă: albastru, roşu, galben. Prin Decretul nr. 1 din 14/26 
iunie 1848, se va scrie pe steaguri deviza Dreptate, Frăție. 

Actul de la 1859, care a pus bazele statului unitar mo- 
dern român, a reprezentat expresia voinței unanime a celor 
două popoare din principatele Moldova şi Tara Româ- 
nească. Cu această ocazie, s-au afirmat fără rezerve şi cu- 
lorile naţionale care vor fi folosite de-a lungul istoriei 
românilor. Cu prilejul împlinirii a 15 ani de la luptele din 
Dealul Spirii, la 1/13 septembrie 1863, domnitorul Ale- 
xandru loan Cuza, la înmânarea drapelelor de luptă trico- 
lore pentru 10 regimente moldovene şi muntene care 
compuneau noua armată a Principatelor Unite, spunea 
„„Steagul este totodată trecutul, prezentul şi viitorul ţării, 
întreaga istorie a României. 

Steagul domnesc al lui Alexandru loan Cuza era un 
tricolor (1,80 m x 2,13 m) în centru se aflau stemele Ţării 
Româneşti şi a Moldovei. 

Locotenenţa care l-a înlăturat pe domnitor a înlocuit 
drapele ostăşeşti distribuite de Alexandru loan Cuza cu al- 
tele noi, tot tricolore, dar având scrise pe suprafaţa lor de- 
numirea şi numărul unităților militare cărora le aparţin. 

În anul 1866, în prima Constituţiei a României, cele 
trei culori: roşu, galben şi albastru, au fost confirmate şi 
consacrate juridic drept culori naționale. Constituţia preci- 
za culorile Principatelor Unite urmează a fi albastru, gal- 

ben, roşu. Apoi, prin Legea 5/17 mai 1867, la art. 6 era 
prevăzut că drapelul Domnitorului, ca şi acela al armatei, 
va avea dispuse culorile naționale în modul următor: al- 
bastru perpendicular şi alături cu hampa... galbenul în 
mijloc, roşul la margine. 

Mobilizarea armatei române la 6 aprilie 1877 prin Înal- 
tul Decret nr. 787, în vederea participării la războiul pen- 
tru Independenţa de Stat, va face ca tricolorul românesc să 
fie ridicat cât mai sus, pe câmpiile Bulgariei, în luptele de 
la Griviţa, Vidin, Smârdan şi Plevna. Drapele de luptă ale 
Regimentelor 9 şi 13, 4 şi 6 Linie şi 2 Vânători vor fi de- 
corate cu înalte ordine militare. În timpul Războiului de 
Independentă, 44 de drapele şi stindarde au fost decorate 
şi citate prin ordin de zi. 

Adoptarea de către Principatele Unite, apoi de către 
România, a drapelului tricolor, a determinat o mai intensă 
utilizare a steagului, astfel compus de către românii din 
provinciile supuse imperiilor vecine. Tricolorul a devenit 
simbolul tuturor manifestărilor privind năzuinţa de unitate 
a tuturor românilor. 

Într-unul din articolele sale din ziarul „Neamul Româ- 
nesc” din 31 august 1914, marele istoric Nicolae Iorga 
spunca: ...ce este acest steag decât forma materială, care 
flutură în aerul liber şi îndeamnă la luptă, a tuturor avân- 

turilor către neatârnare... 

În marile confruntări ale Războiului de Reîntregire a 
Neamului, din 1916 — 1919, la trecătorile Carpaţilor, pe 
pământul Dobrogei, la Cerna şi la Jiu, pe Neajlov şi Ar- 
geş, apoi la Mărăşti, Mărăşeşti şi Oituz, românii au luptat 
sub drapelele tricolore încredințate lor de către regele Fer- 
dinand I încă din 10 mai 1915. 

Drapelul tricolor a simbolizat întotdeauna idealul de 
unitate naţională. El a fluturat biruitor la 9 aprilie, 28 no- 
iembrie şi | Decembrie 1918, la toate Adunările Naţionale 
unde s-a reconstituit, piesă cu piesă, România Mare. De la 
1 decembrie 1918, tricolorul a devenit, în sfârşit, şi simbo- 
lul unităţii şi independenţei tuturor românilor. 

În toate bătăliile purtate de unităţile şi marile unităţi ale 
armatei române în cel de-Al Doilea Război Mondial, drape- 
lele de luptă au însoţit trupele noastre atât pe teritoriul ro- 
mânesc, cât şi în afara lui, la Debrețin, Budapesta, 
Banska-Bystrica, munții Tatra-Javorina, la 
Hohenruppensdorf şi Zisterdorf. 

Să ne plecăm cu venerație în faţa eroilor națiunii, în fa- 
ţa celor care nu şi-au precupețit viaţa pentru a asigura li- 
bertatea şi progresul poporului român, care au pus la 
timpul lor, o piatră la temelia României de astăzi. 


O altfel de istorie. Tragedia unui luptător anticomunist: 
lon Marinescu 


Ocuparea ţării de către Armata Roşie, instaurarea re- 
gimului prosovietic condus de Petru Groza, falsificarea 
rezultatului alegerilor din 19 noiembrie 1946, decimarea 
partidelor „istorice”, precum şi alungarea Regelui Mihai |, 
îi anunțau pe români că vor venii vremuri grele. Abuzurile 
noului regim, arestarea celor care se împotriveau vor de- 
clanşa mişcarea de rezistenţă ca o reacţie firească, de apă- 
rare. Una dintre formele acestei rezistențe a fost 
constituirea grupurilor armate anticomuniste, în special în 
zone muntoase precum cele din Banat, Bucovina, Argeş, 
Muşcel sau din regiunea Făgăraşului. 

Printre cele mai periculoase grupuri armate, aşa cum 
reiese din documentele Securităţii, se număra şi cel intitu- 
lat „Haiducii Muşcelului”, condus de colonelul Gheorghe 
Arsenescu şi locotenentul Toma Arnăuţoiu. Acest grup a 
acționat în zona comunei Nucşoara, având o arie mai mare 
ce cuprindea versantul sudic al Munţilor Făgăraş. Forma- 
țiunea armată anticomunistă a activat între 1949 şi 1958 
când ultimii luptători au fost prinşi prin trădare. Ca urmare 
a diferitelor sentinţe, au fost condamnate 176 de persoane 
dintre care 125 de bărbaţi şi 51 de femei. Dintre aceste 
persoane, 17 au fost condamnate la moarte: prin sentinţele 
nr.107 şi 108 din 19 mai 1958 date de Tribunalul Militar 
Bucureşti, Regiunea a II-a şi sentința nr. 11 din 12 februa- 
rie 1962 a aceluiaşi Tribunal Militar, privindu-l pe colone- 
lul Gheorghe Arsenescu. 

Pe toată durata existenţei grupului, partizanii s-au bu- 
curat de sprijinul populației din satele de pe Râul Doam- 

nei, Vâlsan, Bratia, Râul Târgului, dar şi din alte localități 
din alte judeţe. Ei au fost susținuți atât material, cât şi mo- 
ral, de intelectuali (preoţi, învăţători, profesori, medici, 
avocaţi), ţărani, muncitori la pădure, negustori şi alte cate- 
gorii sociale. Este de semnalat sprijinul deosebit dat de 
femei: soții, surori care au făcut parte din toate categoriile 
sociale (profesoare, învățătoare, casnice, țărănci), precum 
şi tineri (elevi, studenţi, funcţionari, țărani). 

Foarte mult s-a scris pe această temă, pe tema grupului 
de la Nucşoara. Mulţi au scris preluând din alte articole sau 
cărți, fără a se documenta atât în ceea ce priveşte sursele 
orale, cât şi în cercetarea arhivelor. Chiar şi cei care au fă- 
cut-o, având acces la aceste arhive, mai ales la cele aflate la 
C.N.S.A.S., au evidențiat numai anumite aspecte, numai 
anumite personaje implicate în acţiunile grupului de la Nuc- 
şoara, omițând cu ştiinţă sau fără ştiinţă fapte, întâmplări 
care să întregească, într-un fel, cât de cât, imaginea până la 
urmă tragică, dar în acelaşi timp eroică a celor întâmplate. 

În FORMULA AS din mai 1993, într-un articol cu tit- 
lul „Patrtizanii din munţii Făgăraşului, cazul fraţilor Ar- 
năuţoiu între legendă şi adevăr” se spune că aceștia 
săpaseră un tunel (grotă) pe sub munți până în Ardeal, sau 
cum fetița Mariei Plop, de doi ani, în momentul prinderii 
lor, căra apă cu pălăriuţa, să răcească țeava mitralierei cu 
care trăgea mama ei. Articolul este semnat de Marius Pe- 
trescu. Cu siguranță, unii au imaginație mai bogată, dar 
nici chiar aşa! 

Unul dintre cei doi supraviețuitori de astăzi ai grupului 

de la Nucşoara, Alexandru Marinescu — celălalt este Eugen 
Chirca —, relata autorului acestui material următoarele: 

„...prin 1991, are loc la sediul P.NȚ. din Bucureşti o 
întrunire comemorativă [dedicată luptătorilor de la Nuc- 
şoara, n.a.]. Prezidiul pompos: şeful P.N.Ț., preşedintele 
A.F.D.P.R., prezentatorul acţiunii şi fiica Mariei Plop şi a 
lui Toma Arnăuţoiu, loana Raluca Voicu Arnăuţoiu. Am 
participat şi eu. Am auzit afirmaţii stupefiante: cum eram 
organizați în munte, cu cuiburi de mitraliere, iar cei ce 
urmau a fi declaraţi eroi erau prezentaţi ca la un concurs 
de frumuseţe: înalți, chipeşi, fapte eroice etc. [...]. Am dat 
telefoane anunțând cine sunt, că sunt supravieţuitor al ace- 
lor evenimente dramatice derulate de-a lungul rezistenței. 
Mi s-a răspuns, cu multă amabilitate, de către cele două 
doamne (!): „da, domnul Marinescu, lăsaţi-ne numărul de 
telefon şi vă vom suna când voi fi disponibilă!” 

O întâmplare asemănătoare mi-a relatat-o şi Anton Mi- 
ca, fratele lui Ion Mica executat la Jilava pentru sprijinul 
acordat luptătorilor nucşoreni. A căutat prin diferite telefoa- 
ne sau emailuri să ia legătura cu persoane care au scris, s-au 
implicat în diferitele aspecte legate de luptătorii anticomu- 
nişti din munţi, dar cu aceeași politeţe a fost respins. 

Materialul de față încearcă, în măsura posibilului, să 
aducă la lumină şi alte aspecte, mai puţin făcute publice, 
privind şi alte personaje, şi alte întâmplări din cadrul activi- 
tății grupului de la Nucşoara. Neavând o susținere publică, 
precum frații Arnăuţoiu şi acţiunile lor, aceste personaje şi 
întâmplările legate de ele au fost ținute în umbră. 

Un asemenea personaj este lon Marinescu. S-a născut 
în satul Secături, comuna Nucşoara, în 9 decembrie 1927, 
având ca părinți pe Ecaterina şi înv. Virgil Marinescu. 
Alături de fratele său mai mic, Alexandru, a primit o edu- 
caţie aleasă, în respectul faţă de religia strămoşească şi fa- 
ță de istoria națională. În satul natal face primii ani de 
şcoală, iar apoi trece la Liceul „Gheorghe Şincai” din Bu- 
cureşti. După numai doi ani reuşeşte la Liceul „ Mihai Vi- 
teazul”” din Timişoara, dar în anul 1945 acesta este 
desfiinţat. După absolvirea liceului din Bucureşti, lon Ma- 
rinescu devine student bursier al Facultăţii de Medicină 
din cadrul Universităţii din Cluj, 

Înființarea grupului anticomunist de la Nucşoara a fost 
primită cu bucurie de cei doi frați Marinescu, ca de altfel şi 
de tatăl lor, înv. Virgil Marinescu. Din păcate, la sfârşitul 
lunii iulie 1949, pe fondul unor neînţelegeri pe diferite te- 
me, grupul se desparte în două: o grupare condusă de Ghe- 
orghe Arsenescu, din care făceau parte Ion Chirca, Lina 
Chirca, Gheorghe şi Eugen Chirca, Gheorghe Mămăligă, 
Constantin Popescu, Benone Milea, iar din septembrie se 
alătură grupului şi Gheorghe Ciolan; gruparea cealaltă era 
condusă de Toma Arnăuţoiu şi din ea făceau parte Petre 
Arnăuţoiu, Maria Plop, Titu Jubleanu, Marioara Jubleanu şi 
Constantin (Tică) Jubleanu. Grupul lui Arsenescu şi-a con- 
struit un adăpost în zona satului Nucşoara, în timp ce Toma 
Arnăuţoiu şi ceilalți s-au adăpostit în zona Văii Vâlsanului, 
la punctul numit Cucute. 

La sfârşitul lunii iulie şi începutul lunii septembrie 
1949, cei doi frați Marinescu decid să se alăture grupului lui 
Toma Arnăuţoiu. În cele din urmă, lon (Ionel) Marinescu, 
la sfatul lui Toma Arnăuţoiu, se întoarce la Cluj pentru a-şi 


10 


continua studiile, în timp ce Alexandru Marinescu va rămâ- 
ne în cadrul grupului până la 3 noiembrie 1949. Este intere- 
sant la acest moment să redăm atmosfera din cadrul acestui 
grup, atmosferă descrisă chiar de Alexandru Marinescu: 
„Am fost alături de ei câteva luni, aşa că cunosc toate păre- 
rile, preocupările şi gândirea. Cum era micul grup? Poziţia 
de şef era deținută de Toma Arnăuţoiu, însă omul cu relaţii 
necesare pentru aprovizionare şi informaţii era Titu 
Jubleanu. Bărbaţii erau toți înarmaţi (o puşcă şi un pistol de 
şold), iar femeile nu aveau arme și nici nu ştiau să le folo- 
sească. De fapt, Marioara Jubleanu a stat foarte puțin cu 
noi, fiind adăpostită de o cumnată de a lor din Brădet, reve- 
nind în grup la începutul iernii. Am stat de vorbă între patru 
ochi cu fiecare şi cunosc starea lor de spirit. 

Toma Arnăuţoiu era foarte pesimist, îl acuza pe socrul 
lui (înv. Nicolae Niţu) că I-a pus în legătură, în Bucureşti, 
cu Arsenescu, că acesta din urmă l-a minţit că vin ameri- 
canii şi începe războiul. Îşi punea întrebarea, fără răspuns, 
că „dacă ne-am preda vom fi condamnaţi la moarte sau 
nu?” Aceste gânduri îl preocupau la numai 4-5 luni de la 
plecarea în munte. 

Titu Jubleanu avea povara întregii familii în munte. Mai 
realist, îşi dădea seama de greutăţile ce vor urma, venea iar- 
că frații Arnăuţoiu nu participau la toate acţiunile de apro- 
vizionare. Îmi spunea că se gândește să se separe cu familia 
sa de restul, adică frații Arnăuţoiu, că asigură mai ușor 
aprovizionarea pentru familia lui şi nu pentru şase oameni. 

Am fost de faţă la numeroase discuţii şi neînţelegeri 
între el şi Toma Arnăuţoiu pe tema aprovizionării, am in- 
tervenit şi am aplanat pentru moment aceste discuții. 

Petre Arnăuţoiu și Constantin Jubleanu nu luau parte la 
decizii, dar erau oameni de muncă, buni la deplasări sau la 
transportul de alimente. 

Maria Plop, o tânără micuță, firavă, era servitoare în 
casa lui Petre Arnăuţoiu [...] era adesea certată şi chiar 
lovită de Toma Arnăuţoiu. A rămas credincioasă grupului, 
în ciuda neplăcerilor pe care le avea. Noi, bărbaţii, lip- 
seam uneori zile întregi de la bordei, iar ea ar fi putut 
ajunge în sat în maxim două ore să anunţe organele de 
stat. N-a făcut-o”. 

În condiţiile în care la 2 noiembrie 1949, Virgil şi Eca- 
terina Marinescu vor fi arestaţi pentru legături cu grupul 
de partizani, Alexandru Marinescu îşi anunţă fratele, Io- 
nel, care vine de la Cluj. Întâlnirea are loc în localitatea 
Cândești de lângă Câmpulung, în casa unei mătuşi a lor. 
În faţa pericolului de a fi arestat, Alexandru Marinescu şi 
fratele său revin la Cluj unde se ascund, schimbând adre- 
sele. Aflând de la Ion Samoilă, originar din comuna Dom- 
neşti, județul Muşcel, coleg cu lon Marinescu, că 
securitatea se interesează de acesta, frații Marinescu decid 
să părăsească Clujul şi să revină în munții alături de luptă- 
tori. O criză puternică de apendicită l-a silit pe Alexandru 
Marinescu să se interneze de urgenţă. Aflat pe patul de 
spital, acesta a fost arestat pe 2 martie 1949. De remarcat 
faptul că în cameră, în momentul arestării, se afla şi Ionel 
Marinescu, care nu a putut fi identificat de organele de se- 
curitate. În aceste condiţii, acesta va pleca spre comuna 
Nucşoara, angrenându-se în cadrul grupului condus de 


Restituiri Pitești nr. 3/2014 


Toma Arnăuţoiu, din 25 martie 1950 până în septembrie 
1952, adică doi ani şi jumătate, perioadă din care doar 
cinci luni a fost împreună cu fraţii Arnăuţoiu. În tot acest 
timp, cu puţine excepții, au existat două grupuri: fraţii 
Toma şi Petre Arnăuţoiu şi Maria Plop, pe de o parte, şi 
familia Jubleanu (Titu, Marioara, Constantin), lon Mari- 
nescu şi Gheorghe Mămăligă, pe de altă parte. 

















Între timp, grupul Arsenescu va fi arestat, în septem- 
brie-decembrie 1949, cu excepţia conducătorului şi a lui 
Gheorghe Mămăligă, cel care după ce îl ucide pe Ion 

Chirca (dezertorul) care trădase, se va alătura grupului lui 
Toma Arnăuţoiu. Colonelul Gheorghe Arsenescu va fi 
prins abia în anul 1960, judecat şi condamnat la moarte, 
fiind executat în anul 1962. Ţineau legătura între ei şi din 
timp în timp se întâlneau. 

Odată cu sosirea lui Ion (Ionel) Marinescu în grup, se va 
crea o stare de adversitate între acesta şi Toma Arnăuţoiu. 
Conducătorul grupului era într-o starea de expectativă, înţe- 
legând probabil că lucrurile se complicau, pe când tânărul 
Marinescu înțelegea să lupte împotriva regimului comunist 
şi mai ales împotriva celor care reprezentau acest regim. Şi 
nu în ultimul rând, era un intelectual, un om educat, care 
putea discerne între diferitele situaţii apărute. 

Pe 27 aprilie 1950, Ion Marinescu şi Gheorghe Mămăli- 
gă vin la casa Elisabetei şi Gheorghe Rizea, să ia legătura 
cu plutonierul de miliție Ion Ionescu, care locuia la familia 
Rizea, pentru a afla informaţii. Plutonierul era cunoscut de 
Gheorghe Mămăligă şi era într-un fel omul partizanilor. Din 
casa Rizea au ieşit 4-5 securişti care au deschis focul împo- 
triva celor doi în momentul în care aceştia au dat consem- 
nul. lon Marinescu şi Gheorghe Mămăligă au scăpat, dar 
Marinescu şi-a pierdut un pistol „T.T”. 

(va urma) 


Destăinuiri octogenare 


Am primit, într-o zi, vizita profesorului meu de geo- 
grafie din şcoala primară, domnul profesor RADU Ion. In- 
trând, mi-a zis: 

„— Dragă Romane, am la tine nişte probleme legate 
de noi, veteranii de război, pe care o să le discutăm, dar 
vreau se te rog ceva. Uite aici, pe hârtiile astea, nişte gân- 
duri ale mele. Te rog, dacă vei putea cândva, după ce cu 
nu voi mai fi, să le faci publice!”. 

Sincer, am rămas puţin descumpănit de cererea directă 
a dascălului meu din copilărie, iar dânsul, remarcând ui- 
mirea mea, mai spuse: 

„— Nu mă mai ţin picioarele, iar timp... nu mi-a mai 
rămas prea mult! Înţelegi?” 

Am înţeles, şi am primit documentele din mâna bătrâ- 
nului meu profesor, căruia i-am promis că mă voi îngriji, 
ca într-o zi, rândurile sale să ajungă la cei cărora le erau 
adresate. 

Peste puțin timp, la sfârşitul anului 2009, domnul pro- 
fesor a trecut discret în neființă, la vârsta de aproape 91 de 
ani. Mie, mi-a rămas datoria de a îndeplini dorinţa sa. 

„Mă numesc Radu Vasile Ion, profesor pensionar, do- 
miciliat în Piteşti, strada Calea Bascovului, posed B.]. se- 
ria A.F. — nr. 874069, eliberat de Poliţia municipiului 
Piteşti la 4 iunie 1975. Sunt veteran de război cu legitima- 
ţia AG — 028701, decorat cu Coroana României şi Steaua 
României, ambele clasa a V-a, cu spade şi panglică de vir- 
tute militară. 

M-am născut în comuna Glodeanu-Cârlig, judeţul Bu- 


Restituiri Pitești nr. 3/2014 


ing. Aurelian R. ROMAN 


zău, în 2 martie 1919 din părinți Vasile şi Maria, ambii 
decedați și având încă 7 fraţi, dintre care au decedat 3, 
Radu V. Gheorghe, erou pe frontul de est, cade în luptă la 
Cotul Donului şi alți 2 
veterani de război — 
Radu V. Constantin și 
Radu V. Mihalaşcu. 
Suntem în viață 3 băr- 
baţi şi 2 surori. 

Născut în câmpia 
de sud-est a Bărăganu- 
lui Buzăului, acolo 
unde solul fertil al 
humusului dă roade 
bogate, fiind grânarul 
ţării, vestit în toată Eu- 
ropa, acolo unde cio- 
cârliile, prepelițele și 
chiar puţinele exem- 
plare de dropii îşi au [dă 
patria, vreau să zic, în 
transhumanţa lor anua- 
lă! Acolo unde ciocârlia urcă spre Ceruri şi, mai ales di- 
mineaţa, în trilurile ei cântă lumina şi căldura Soarelui, 
hărnicia şi bunătatea omului — românului. Acolo unde oa- 
menii-s urmași ai Basarabilor şi ai lui Alexandru Ioan Cu- 
za, unde de-a lungul timpului au ţinut cu dinţii şi cu 
unghiile de pământul strămoșesc, împotriva cotropitorilor, 

din veac în veac, ştiind că pământul e al lor şi ei sunt ai 
acestui pământ, de la facerea lumii!.. Pământul şi ei fiind 
un dar de la Dumnezeu! 

În Bărăganul acesta, parcă fără orizont, întins ca supra- 
faţa mării, fără valuri, nu vezi decât movile de pământ, 
unde-s osemintele şi sângele aprigilor apărători, eroi ai 
neamului românesc, Mausoleul Românilor, viteji, drepți şi 
patrioți desăvârşiți! Pământul acesta este al nostru dintot- 
deauna! Noi nu suntem aici corbi aduşi de vânturi, noi 
suntem urmaşi ai geto-dacilor iar poporul român, născut 
din simbioza daco-romană este născut creştin. De aceea, 
însușirile noastre, cinstea, hărnicia, dreptatea, libertatea, 
lupta pentru neatârnare şi independenţă şi mai ales spiritul 
de sacrificiu, au determinat rolul şi locul nostru în istoria 
mondială. 

Am făcut cursul primar şi supraprimar în satul natal, 
iar cele secundar şi universitar la Buzău şi respectiv Bucu- 
reşti. Apoi, în 1941-1942, şcoala de ofiţeri rezervă la Plo- 
ieşti. Din august 1942 până la 23 august 1944 am fost 
instructor al Regimentului 8 Infanterie Buzău, sau la dife- 
rite centre de instrucție din țară, Făgăraş, Floreşti, Sibiu. 
De asemenea, am fost trimis pe frontul de Est cu diferite 
misiuni (corespondenţă, transport de trupe pentru front 
precum şi misiuni de ducere de ofiţeri, sub escortă, pentru 
reabilitare, fiind condamnaţi de Curtea Marţială pentru di- 
ferite delicte. Am ajuns cu aceste misiuni până la 
Viniţa-Odessa-Harkov şi chiar în Crimeea-Simferopol. 
Precizez că am întâmpinat multe greutăți şi mari riscuri 
ca: bombardamente, atacuri ale partizanilor ruşi, având 
pierderi umane de zeci şi sute de morţi, iar din 23 august 
şi până. La 9 mai 1945, am fost efectiv pe frontul de Vest, 
după care, lăsat la vatră, am lucrat în învățământ, chiar în 
satul meu natal, dedicându-mă apostolatului neamului 
meu românesc, perioadă asupra căreia o să revin mai târ- 
ziu, după campania din vest. 

Despre momentul 23 August 1944, aş vrea să spun, 
că încă din vara anului 1943 şi mai ales în prima jumătate 
a anului 1944, Antonescu şi ministrul său de încredere 
Mihai Antonescu, încercau tratative cu forțele aliate anti- 
fasciste, prin ambasadori sau trimişi speciali la Cairo şi 
Ankara — prințul Sturdza, Londra prin Tilea sau Stoc- 
kholm prin ambasadoarea sovietică, în vederea ieşirii Ro- 
mâniei din războiul antisovietic şi trecerea țării de partea 
forţelor aliate. Deci, această operațiune era gândită cu un 
an mai devreme şi se încercau fel de fel de soluții, aranja- 
mente sau angajamente pentru România, în vederea des- 
chiderii frontului antihitlerist în România şi—n Balcani, în 
general şi totodată încheierea unui armistițiu cu forţele 
aliate. 

Starea de lucruri şi situaţia de pe front grăbeau acest 
eveniment, ţinându-se seamă şi de reuşita debarcării în 
Italia a forțelor aliate şi scoaterea ei din Axă, dar Antones- 
cu n-a fost sprijinit şi ajutat îndeajuns de forțele politice 
din ţară, din contră, aş putea spune c-a fost împiedicat, 
culminând aceasta, tocmai de cei ce-i dăduseră undă ver- 
de, în frunte cu regele Mihai. 

Momentul 23 August înseamnă o cotitură istorică pen- 
tru România, care reclădeşte întreaga strategie a armatei 
sale în noua situaţie beligerantă, deşi Antonescu începuse 

să aducă-n țară multe unităţi mari şi mici în vederea eve- 
nimentelor ce urmau. 

În această conjunctură a fost şi batalionul independent 
990 al Centrului de Instrucție nr. 5 Sărata-Floreşti-Soroca, 
la care mă aflam încadrat şi eu ca instructor, îmbarcat în 
martie 1944 la Ismail cu destinaţia Turnu Severin, pe Du- 
năre, bineînţeles. 

În ziua de 4 aprilie 1944, sfânta zi de Paşti, tocmai 
când debarcam, am fost surprinşi de bombardamentul avi- 
atic anglo-american, primul din seria de bombardamente 
care urmau să afecteze teritoriul şi populaţia României. 
Aşa am luat contact cu botezul focului în sud-vestul ţării. 
După ce am ajuns în depresiunea Bozovici, am trecut la 
completarea efectivelor, încadrați fiind în Divizia 19 in- 
fanterie; am început organizarea şi instrucția militară în 
vederea pregătirii batalionului pentru noi acţiuni la co- 
mandă. Cunoşteam tot ce se petrece şi ce urma să apară 
din zi în zi, săptămână de săptămână şi lună de lună; aşa 
s-a ajuns la 23 august, când am ajuns în stare de război cu 
Axa fascisto-nazistă, mai precis cu nemţii şi cu ungurii. 

Venind masiv din Iugoslavia, Bulgaria şi Ungaria, în- 
cercau să ocupe poziţii de luptă de la Jimbolia-Oraviţa pâ- 
nă prin zona Argeş, îmbrăcând toate trecătorile carpatice 
meridionale, cel puţin aşa intenționau şi, aşa au început 
luptele cu germanii în Banat, unde aveam multe alte greu- 
tăți de întâmpinat, mai ales cu populaţia şvabă şi cu cei de 
etnie maghiară, care nouă ne era ostili şi prieteni nemților. 

Şi acum, pe scurt, un episod de pe câmpul de luptă, la 
care am participat personal şi-n mod direct. Într-o luptă ce 
s-a dat în localitatea Dalboşeţ din depresiunea Bozovici, 
nemţii fiind respinşi, schimbând direcţia de retragere spre 
Ungaria sau Transilvania, mult spre Jimbolia, comandan- 
tul meu de batalion, Leca Atanasie şi adjutantul său, sub- 
locotenentul Apostol Ion, au fost luaţi prizonieri de nemți 
în seara zilei de 7 septembrie 1944, în timp ce se aflau la 
un post de observaţie înaintat. Când s-a pus problema or- 
ganizării unei grupe comando pentru o incursiune la locul 
unde erau reţinuţi sub pază cei doi comandanţi ai batalio- 
nului meu, am făcut un pas înainte şi încă un subofițer, 
Ghioarţă Ilie, 12 ostaşi de la soldat la sergent, printre care 
Gruici Miroslav, Popovici Svetozar, cunoscători ai limbii 
germane şi sârbeşti, Dincă, Dăineanu, Stanciu Gheorghe şi 
ceilalți bravi ostaşi, cu toţi 12 la număr, gata pentru înde- 
plinirea datoriei, chiar cu sacrificiul suprem, sa ne recupe- 
răm comandantul. 

Între timp, s-a aflat casa unde erau închişi şi ţinuţi sub 
pază strictă. Informaţia am primit-o de la Bertuş şi Mar- 
got, două prietene ale unora dintre noi, cunoscătoare ale 
limbilor germană, sârbă, maghiară. Spun, pentru curioşi, 
că toți eram necăsătoriți, mă refer la efectivul comandou- 
lui. Şi, după un studiu amănunțit al terenului şi stabilirea 
traseului, înarmaţi şi echipați în consecință, cu un plan de 
acțiune pus la punct în cele mai mici detalii — folosirea te- 
renului, echipament, armament, legătura cu spatele prin 
releu, prin limba păsărească sau animală, sistem precis de 
parole-ni s-a urat succes. În seara zilei de 8 septembrie 
1944, am pornit pe o viroagă, parcă dată, creată atunci de 
Dumnezeu pentru reuşita noastră, ne-am târât până la 
marginea satului Dalboşeţul Mic. Era ora 2 dinspre dimi- 

neaţa zilei de 9 septembrie 1944. Misiunea a reuşit, însă a 
fost grea şi costisitoare, dar patriotică, nobilă şi înălțătoare 
pentru ostaşi, pentru batalionul meu 990 independent. Pa- 
tru ostaşi din grupa de sacrificiu, viteji de seamă, Mircea 
Dăineanu, Balotescu Valeriu, Marinescu lon şi Ghioarţă 
Ilie au rămas pe acest traseu, morți, cărora țara le datorea- 
ză totul, pentru sacrificiul suprem, ca eroi ai neamului ro- 
mânesc. Fie-le țărâna uşoară! 

Ajunşi la batalion, mare bucurie pentru toţi, extraordi- 
nară. Misiunea reuşise. S-a dat ordin de zi, cei morţi înain- 
taţi în grad, la fel ca şi cei rămaşi în viaţă. Eu am fost 
decorat cu ordinul „Coroana României” clasa a V-a cu 
spade şi Panglică de Virtute Militară. 

Între timp, Armata Română curăţeşte Banatul, Oltenia 
şi Muntenia de armatele hitleriste şi la sfârşitul lui sep- 
tembrie, începutul lui octombrie1944, batalionul meu nr. 
990 independent, trece la dispoziția Armatei a IV-a Ro- 
mână. În consecință, trecem în Transilvania şi intrăm în 
dispozitivul de luptă Salonta-Satu Mare-Carei, participând 
la înfrângerea armatelor hitleristo-horthyste, alungându-le 
peste Tisa, granița noastră firească, istorică. 25 octombrie 
1944, ultima brazdă de pământ românesc al Transilvaniei 
străbune, este eliberată pentru totdeauna din mâna 
hortyştilor, iredentiştilor unguri, şi acum 60 de ani, a de- 
venit ziua naţională a Armatei Româneşti, armată bravă, 
vitează, devotată trup şi suflet cauzei poporului, fiinţei sa- 
le naţionale! Cei peste 170.000 de morți pentru eliberarea 
Transilvaniei sunt eroi ai neamului românesc de talia îna- 
intaşilor lor, veac de veac, mileniu de mileniu! 

Sub ordinele Armatei a IV-a Române şi conform înţe- 
legerii prin armistițiu şi legilor războiului, am mers mai 
departe, împreună cu armata sovietică şi diviziile româ- 
neşti Tudor Vladimirescu şi Horia, Cloşca şi Crişan, for- 
mate din prizonierii români căzuți la ruşi, până la 
capitularea inamicului, chiar în bârlogul lui. Rolul nostru, 
de eliberatori ai popoarelor ungar, cehoslovac, austriac şi 
chiar german, face parte din misia noastră istorică dintot- 
deauna. Noi, batalionul 990 independent, ca forţă de şoc, 
am mers pe traseul Nagykallo-Nyregyhaza-Tokaj-Banska 
Bistrica şi până în podişul Boemiei, când la 9 mai 1945 ia 
sfârşit al Doilea Război Mondial. 

Notez că, la atacul şi eliberarea oraşului Banska 
Bistica şi a altor succese ale batalionului 990 independent, 
pentru fapte de arme, curaj, abnegaţie, am fost decorat cu 
„Ordinul Steaua României” clasa V-a cu spade şi Panglica 
de Virtute Militară! 

După 9 mai, zi a victoriei asupra fascismului, am mai 
stat o lună în Cehia, la Curzim, nu departe de Praga, până 
s-a organizat întoarcerea în ţară şi după aceea formalitățile 
de desființare a batalionului şi lăsarea la vatră, prin luna 
august 1945, am ajuns în sânul familiei, dedicându-mă în- 
vățământului pentru instrucţia şi educaţia poporului meu. 

În 1945, septembrie, am fost numit învăţător în satul 
meu natal, Glodeanu Cârlig, județul Buzău. În 1947 m-am 
căsătorit cu o colegă din Brăila, Racu D. Georgeta şi ca să 
o pot aduce la şcoala primară din satul meu, am fost obli- 
gat să mă înscriu în Partidul Social-Democrat, inspectorul 
şcolar fiind socialist, lucru făcut împotriva inimii şi ideilor 
mele, tata fiind liberal şi de multe ori primar al comunei. 

Doream să fac lucruri mari în comuna natală în vederea 
emancipării sătenilor. Împreună cu ei am demolat o manu- 
tanță germană şi am construit un cămin cultural pe un te- 
ren donat de Filip Stroie, față în faţă cu Primăria. Apoi, 
între 1954-1958, l-am făcut din zid, mare şi frumos, utilul 
fiind îmbinat în mod armonios cu frumosul, la şosea pe te- 
renul şcolii comunale, care există şi astăzi. 

Dar elanul meu şi liniştea familiei mele recent făurite 
începe să dea semne de nelinişte şi nesiguranță, odată cu 
instaurarea regimului de democraţie populară, la 6 martie 
1945. 

În familia mea, aveam o situaţie potrivnică regimului 
comunist. Tata şi trei frați ai mei erau declarați chiaburi 
deşi nu posedau nici un fel de mijloace de exploatare, iar 
un alt frate student, a fost luat în 1948 din Iaşi şi înfundat 
în puşcărie (Piteşti, Aiud, Sighet) pentru că participase la 
o manifestaţie studenţească anticomunistă. 

Acum începe calvarul, vai şi amar de toți ai noştri. Eu 
eram socotit duşman periculos regimului. Părinţii, chinu- 
iți, loviți şi permanent scoşi la corvezi sau obligați să dea 
mese, mâncare la cei de la primărie, în cârdăşie cu toţi cei 
care veneau de la raion (Pogoanele ) sau de la judeţ. Frate- 
le Alexandru a făcut 6 ani de puşcărie ca deținut politic. 
Iar noi, eu şi soţia, eram supravegheați în permanență şi 
turnaţi la securitate ca potrivnici, deşi munceam foarte 
mult la şcoală şi-n aşa zisa muncă extraşcolară. În 1948, 
când s-au unificat în P.M.R. cele două partide (P.C.R. şi 
P.S.D.), au am fost înlăturat ca necorespunzător pentru 
motivele de mai sus. În 1949, a luat ființă G.A.C.-ul în 
comună. Toată ziua eram chemat la sediul G.A.C., partid, 
primărie şi ameninţat, insultat, batjocorit, că de ce nu se 
înscriu în G.A.C. părinții şi frații. Lucrurile mergeau prost 
Şi, desigur, eu eram vinovat, pentru că nu duceam muncă 
de lămurire asupra țărănimii. În 1948, avusese loc reforma 
învățământului, printre care era prevăzut şi dispariția mis- 
ticismului din şcoală, adică icoanele, orele de religie, ru- 
găciunile, etc. Există la acea şcoală un proces-verbal al 
unui inspector Ciobanu, în care mi se pune în vedere să 
dispară imediat icoanele din sălile de clasă. Vai de capul 
nostru, al meu şi al soției. Toată ziua scriam lozinci kilo- 
metrice pe garduri, ziduri, pereţi, articole la gazeta de pe- 
rete la G.A.C., primărie, cămin cultural „iar seara eram 
chemat la raport, ţinut acolo şi batjocorit până oboseau to- 
varăşii. A doua zi, mereu aceeaşi stare de lucruri, grea şi 
apăsătoare. 

În faţa şcolii era monumentul învățătorului meu, Mir- 
cea Mihalaşcu, mort pe frontul de est, ca şi fratele meu 
Radu V. Gheorghe. Mi s-a pus în vedere să dispară şi 
acesta, mi se cerea şi impunea ceea ce nu puteam să fac, 
această nelegiuire, ca fiu al satului. Nu mai vorbim că nu 
era săptămână să nu fiu chemat la raion, la Pogoanele, un- 
de se petreceau lucruri îngrozitoare: insultat, lovit, înjurat 
şi multe altele. Acest drum îl făceam cam 8 km. pe jos (fie 
iarnă fie vară), 10 km cu trenul şi iar 4 km pe jos, de la ga- 
ră la raion. Şi bineînţeles, înapoi, noaptea, către casă, în 
aceleaşi condiţii, ne întorceam zdrobiţi de oboseală şi dis- 
perați. Lucrurile s-au agravat şi mai mult în 1950. Un tâ- 
năr, pe atunci, Mircea Dragomir, ajutat sigur de o colegă 
din şcoală, care a lăsat o fereastră deschisă la una din săli- 

le de clasă, a intrat noaptea în şcoală, a forţat uşa de la 
cancelarie, a luat icoanele de unde erau depozitate de mine 
şi le-a pus pe perete în clase, exact unde le fusese locul. A 
doua zi, satul era în mişcare în întregime. Veneau toți şefii 
de la raion şi judeţ şi toate se spărgeau în capul meu. N-a 
trecut mult şi în plin an şcolar, la 1 mai 1950 m-au dat afa- 
ră din casa şcolii, care a devenit dispensar şi m-au mutat la 
vreo 35 km. la Costeşti-Buzău. Deşi şi aici eram ţinuţi sub 
observaţie, nu putem spune că am dus-o rău. Eram chiar 
apreciaţi ca dascăli. 

M-am lăsat înduplecat de părinţi (era şi firesc, nu?) şi 
ajutat de doi colegi inspectori, decedați acum, m-am întors 
la Glodeanu-Cârlig, cu domiciliul la părinţi, cea mai mare 
greşeală pe care am făcut-o, fără să mă gândesc la conse- 
cinţe. Din 1954 şi până în 1958 am funcţionat la Glodea- 
nu-Cârlig, când a venit la primărie un secretar cu soția 
învățătoare, m-a mutat pe mine, imediat şi fără discuţie, în 
cătunul Tăbăceni, unde lucram cu 2-3 clase simultan, sta- 
rea mea sufletească devenind precară şi, mai ales că în 
aceşti doi ani, fuseseră ridicați patru învăţători, dintre care 
doi au murit prin închisori, fără să fie judecaţi. M-am spe- 
riat grozav şi mi-a intrat în cap să dispar de acolo, eram 
sfătuit de un coleg de la raion în acest sens, să plec oriun- 
de şi cât mai departe, că mi s-a pus gând rău. Nu mai spun 
că Securitatea se ţinea de capul meu, punându-mă la fel de 
fel de încercări pentru a mă prinde pe pas greşit. Sunt 45 
de ani de atunci. Ce amintiri! 

Am plecat luându-mi lumea în cap, cum se spune, şi 
ne-am oprit la Piteşti, la o soră a soţiei, unde am găsit o 
lume mai bună, mai dreaptă şi mai înțelegătoare cu noi. 
Am muncit mult în anonimat şi ne-am afirmat ca buni 
dascăli, eu încheindu-mi studiile universitare. Tot acum, 
aici la Piteşti, am adus premiul II pe ţară la istorie prin o 
strălucită elevă, la Olimpiadă, Angheloiu Brânduşa, azi 
medic. Încep să apară roadele muncii noastre, fiind recu- 
noscuţi ca bune cadre, căutați chiar de oficialități, sa-şi 
dea copii pe mâna noastră, destul de măgulitor pentru noi. 
Prin munca noastră fructuoasă am obţinut toate gradele în 
învățământ, ieşind la pensie, soţia în 1978, iar eu în 1981, 
cu satisfacția deplină că ne-am făcut datoria. 

Şi acum, câteva gânduri de veteran octogenar. Deşi 
sunt la o vârstă înaintată, 86 ani, şi cu sănătatea cam şu- 
bredă, îmi place să fiu între oameni şi împreună să mun- 
cim pentru progres şi înflorirea României noastre dragi! 

Mă aflu în cadrul A.N.V.R. filiala Argeş, răspunzând 
de distribuirea biletelor de transport, gratuite, cuvenite ve- 
teranilor de război şi urmaşilor şi de muncă culturală în 
cadrul filialei, unității militare şi de învățământ, fiind 
apreciat de comitetul executiv, în frunte cu Gică Pintilie. 
Din 1990 şi până în prezent, răspund la orice chemare 
pentru a expune lucrări şi gânduri ale veteranilor, cu oca- 
zia zilelor aniversare sau de comemorare, cu demnitate şi 
răspundere cetățenească, asumându-mi, repet, pentru ceea 
ce fac şi expun auditorului în orice ocazie. 

Sunt apreciat de conducere, de colegii cu care lucrez, 
de veterani nu mai vorbesc, şi de populaţie, bineînțeles. 
De asemenea, de autoritatea civilă şi militară ca un hamic 
cadru didactic şi un veteran de război de nădejde. Mi s-au 
înmânat de-a lungul acestor 14 ani, multe diplome ad-hoc 

pentru unele evenimente. Dar, mai ales, în 2003, mi s-a 
acordat la 25 octombrie, de ziua Armatei Române, Diplo- 
ma de Excelenţă, înmânată de prefectul C. Tămagă si tot 
în 2003, puţin mai târziu, cu ocazia Zilei Naţionale a Ro- 
mâniei, la cea de-a 85 aniversare, mi s-a decernat de către 
Primăria Municipiului Piteşti, de către domnul Primar Tu- 
dor Pendiuc, titlul de Cetăţean de Onoare al municipiului 
Piteşti! 

Gânduri de veteran octogenar. Am sângerat destul şi-n 
Est şi-n Vest, peste şapte sute de mii de morți şi alte mii 
de prizonieri, deportați, dispăruți şi încă fruntariile țării 
sunt ciuntite şi încâlcite în mod diabolic. Aşteptăm ziua 
dreptății pentru că lupta noastră a fost grea şi costisitoare. 
După efortul material şi uman, am fost a patra ţară în tabă- 
ra aliaților şi totuşi, nu ni s-a făcut dreptatea ce ni se cuve- 
nea, încă înghițim hapuri necuvenite, nemeritate. Mai 
mult, la Ialta şi Malta am fost lăsaţi la discreția sovieticilor 
care au făcut ce au vrut cu noi, mă gândesc la nerespecta- 
rea condițiilor de armistițiu, sovromuri prin care a fost Je- 
fuită ţara de bogăţiile sale, fiind tratați aproape ca o ţară 
ocupată. Nu ni s-a recunoscut măcar statut de ţară cobeli- 
gerantă. Dacă pentru unele ţări, în urma criminalului Pact 
de la Viena din 1940, a fost anulat, pentru noi nu. S-a în- 
tâmplat aşa ceva! Conform Pactului Ribbentrop-Molotov, 
încă o cincime din teritoriul ţării şi peste 5 milioane de 
români sunt oprimați şi supuşi desnaţionalizării. Şi încă 
multe probleme sunt nerezolvate, mă gândesc la tezaurul 
țării, transferat încă din 1916 la Moscova, la platoul ma- 
rin, Insula Şerpilor transformată în bază militară, sau cap 
de pod înaintat şi chiar la Moldova. Nu ne aduc aceste 
probleme aminte de neloialitatea sovieticilor şi de doctrina 
lor panslavistă? Şi noi dorim şi vrem tratate de pace şi bu- 
nă vecinătate, relaţii amicale în condiţii prietenoase, iar ei 
fac cam ce vor; întâlniri, discuţii dese dar fără măcar un 
început de ameliorare, de speranță. Cât să mai aşteptăm, 
cât să mai tolerăm încălcarea dreptului internațional şi cel 
național; mă gândesc la acceptarea ca ungurii să-şi ridice 
statui şi monumente, sub nume pompoase a la Statuia Li- 
bertăţii, la Arad, cam aşa ceva! Dar cine au fost cei 13 ge- 
nerali? Au fost ucigaşii a mii de români în 1848-1849, la 
care să nu uităm alte zeci de mii de oameni ucişi şi sate în- 
tregi arse după 1940, la care să mai adăugăm zeci şi sute 
de mii de români, deportați, trimişi în lagărele morții şi 
noi tolerăm prea mult! Sau, ucrainenii, fără să se gândeas- 
că la consecinţe, Delta Dunării fiind sub tutelă internațio- 
nală, ca monument al naturii ca să nu mai vorbim că-i 
teritoriu românesc? Cât mai tolerăm? Cât să mai aştep- 
tăm? Nu se mai pot accepta asemenea încălcări grosolane 
şi nejustificate! 

Sperăm, totuşi, ca aceste probleme grele şi insuporta- 
bile pentru noi, măcar unele dintre ele, să fie rezolvate sub 
egida Uniunii Europene şi sub presiunea N.A.T.O. în ca- 
drul noii aşezări a lucrurilor, deoarece deja suntem mem- 
bru cu drepturi depline al N.A.T.O. şi suntem angajaţi în 
luptă hotărâtă pentru integrare în U.E. 

Să ne străduim cu toţii să devenim aşa cum ne defineş- 
te istoria noastră din veac în veac şi, ca exemplu urmați 
bravura veteranilor de război! Fiţi la înălțimea lor! Să fa- 
ceți ce n-am putut noi face sau am fost împiedicaţi a face. 

Sperăm încă, repet, ca dreptatea să se instaureze pe cale 
paşnică. 

Asociaţia Naţională a Veteranilor de Război şi Asocia- 
ţia Naţională Cultul Eroilor sunt asociaţiile dreptăţii naţio- 
nale şi adepţi ai înţelegerii între generații. Avem mare 
încredere în tineretul nostru şi suntem mândri de senti- 
mentul lor de luptă pentru propăşirea României, dovedind 
aceasta în Revoluţia din 1989 pentru democraţie şi drepta- 
te socială! 

Avem un tineret straşnic, inteligent, harnic, talentat, 
studios, inventator, novator, râvnit de alte state. Ne con- 
firmă aceasta victoriile în cadrul olimpiadelor şi alte întâl- 
niri pe plan mondial în mai toate domeniile. 

Sunteţi îndrăgiți în România şi chiar în străinătate. Fiţi 
demni de patria voastră, oriunde vă aflați, luptați s-o faceți 
mai dreaptă şi mai prosperă! 

Noi, veteranii şi A.N.C.E., nutrim aceleaşi gânduri şi 
cuvinte de laudă pentru voi, urându-vă să fiți la înălțimea 
măreției şi vitejiei strămoşeşti, la fel şi pentru tinerii os- 
taşi, dovedindu-vă aprigi luptători atât pentru pregătirea şi 
profesionalizarea voastră cât şi pentru îndeplinirea sarcini- 
lor încredințate de N.A.T.O. Confirmaţi deja aceste însu- 
şiri nobile în Balcani, Afganistan, Irak, unde sunteți de 

asemenea apreciați de armatele aliate angajate cu voi îm- 
preună în lupta pentru dreptate, democraţie şi mai ales al 
celui mai sălbatic flagel al vremii noastre, terorismul! 

În încheiere, doresc să fim împreună în toate! Dacă 
vremea nu-i a noastră, să fim noi, uniţi toți ai vremii! 

Am face o mare greşeală şi am fi în culpă dacă nu am 
cinsti şi preamări pe înaintaşii noştri eroi, în care se includ 
şi tinerii căzuți în 1989 pentru ridicarea poporului român 
pe scara valorilor internaționale şi chiar pe revoluționari, 
veterani de război şi alte categorii care au luptat pentru 
dreptate şi mai luptă încă! 

Să înălțăm sub egida A.N.C.E. şi A.N.V.R. stâlpi de 
marmură, pe care să încrustăm aducerea aminte, urmaşilor 
şi urmaşilor, urmaşilor în veci de veci, „Pierit-am aici în 
luptă cu duşmanii şi cu mişeii, pentru păstrarea ființei na- 
ționale!”! 

Acesta este secretul existenței noastre milenare şi nu 
altul! 

Fie ca România să fie repus în drepturile ei istorice în 
acest spaţiu carpato-danubiano-pontic şi să i se respecte 
locul şi rolul între naţiuni şi pentru națiuni, şi-mi permit să 
zic, Statele Unite ale EUROPEI!”. 


Casa Regală a României şi elita politica a judeţelor Argeş şi Muscel 


Fostele judeţe Argeş şi Muscel au dat țării mari oa- 
meni politici, de cultură, medici, ingineri, cadre militare, 
care au influențat politica şi viața socială în perioada rega- 
lităţii din România şi au adus o contribuţie uriaşă la mo- 
dernizarea ţării. A vorbi de regalitatea din România este 
impetuos necesar ca aceasta să fie legată de marile familii 
argeşene Brătianu, Golescu, Bălcescu etc. 

Dacă regele Carol I întemeiază o dinastie, a Hohenzol- 
lernilor români, lon C. Brătianu o creează pe aceea a Bră- 
tienilor politici împreună cu Dimitrie, fratele său, cu Ionel, 
Vintilă şi Dinu, copiii lui, cu George, nepotul lui. Celebrul 
om politic şi de stat Ion C. Brătianu, unul din făuritorii 
României moderne şi al Partidului Naţional Liberal, 
prim-ministru al guvernului vreme de aproape 12 ani, 
membru de onoare al Academiei Române, s-a născut la 2 
iunie 1821 la Piteşti, într-o familie boierească. El avea să 
desăvârşească mai târziu, într-o sporadică şi trudnică via- 
ţă, ideile Revoluţiei din 1821, precum şi a celei din 1848. 

Una dintre cele mai cunoscute familii din Ţara Româ- 
nească, în Evul Mediu şi în epoca modernă, este familia 
Goleştilor, din care s-au remarcat, de-a lungul vremii, o 
serie de boieri aflați în preajma domnitorilor români şi, 
alături de aceştia, în luptele împotriva oştirilor pornite să 
ne cotropească ţara. Mulţi dintre ei au avut funcţii şi dre- 
gătorii înalte în administrația țării. Goleştii au jucat un rol 
important în Revoluția Română de la 1848-1849. După 
participarea lui Alexandru G. Golescu, alături de fraţii 
Brătieni, Nicolae Bălcescu şi alți tineri români la Revolu- 
ţia Franceză din februarie 1848, la 10/22 mai în Comitetul 
Revoluționar înființat la Bucureşti, din cei 14 membri, 5 
erau Goleşti: Alexandru G. Golescu şi verii săi, Ştefan, 
Nicolae, Radu şi Alexandru. Dacă îi adăugăm pe fraţii 

Dumitru şi Ion C. Brătianu şi pe fraţii Constantin şi Nico- 
lae Bălcescu, se observă că majoritatea principalilor con- 
ducători revoluționari erau din Argeş şi Muscel. 

Acţiunile şi activităţile pe care frații Goleşti le-au în- 
treprins pe multiple planuri, pentru propăşirea ţării lor, 
s-au înscris temeinic în opera de construire a României 
moderne. Goleştii, alături de Brătieni, s-au remarcat prin 
contribuţiile lor evidenţiate la progresul țării. Relaţiile din- 
tre cele două familii se realizau nu numai pe plan ideatic, 
dar şi afectiv — fraţii Goleşti veneau deseori în vizită la lo- 
cuința Brătienilor de la Florica. 

Cel ce s-a ocupat nemijlocit, în calitate de trimis al Lo- 
cotenenței Domneşti şi al Guvernului, al cărui preşedinte 
era lon Ghica, de selecţia şi aducerea în țară în prima parte 
a anul 1866 a prințului Carol de Hohenzollern-Sigmaringen, 
ales dintr-o familie înrudită cu dinastia Prusiei, a fost Ion. 
C. Brătianu. Alegerea principelui Carol 1 în înalta funcţie de 
domnitor al țării, la 10 mai 1866, a însemnat un pas impor- 
tant şi un moment hotărâtor pentru instaurarea unui regim 
constituțional şi democratic în România. 

La puţin timp după preluarea prerogativelor puterii po- 
liticii interne şi externe româneşti, Carol I a întreprins mai 
multe călătorii prin ţară, pentru a cunoaşte nemijlocit rea- 
litățile româneşti sub toate aspectele sale. Prima vizită 
efectuată de domnitorul Carol I, la şase luni după procla- 
marea în înalta funcție de suveran al României, a fost în 
judeţul Muscel (azi Argeş), lângă Piteşti, la Florica, locu- 
inţa lui lon C. Brătianu, omul politic de care a depins în- 
treaga lui activitate. În memoriile sale, regele Carol I 
consemna, la persoana a treia, momentul prilejuit de un 
popas de numai o jumătate de zi la reşedinţa lui I. C. Bră- 
tianu: „Octombrie 1866. Pe la două plecă, pe un drum rău, 

pe valea Argeşului, pe jos, pe lângă Piteşti, la Florica, la 
moşia lui I. C. Brătianu ca să-i facă o vizită şi să vorbeas- 
că cu el despre ultimele negocieri din Constantinopol. Pe 
la 9 seara, pe o vreme foarte rea, prinţul părăseşte Florica”. 
Regele Carol I a revenit la Florica doi ani mai târziu, după 
ce efectuase prima sa vizită. De data aceasta el a venit aici 
în luna octombrie, într-o frumoasă vreme de toamnă şi a 
stat timp de o săptămână pentru a se întrema, după o peri- 
oadă precară a sănătăţii sale. În vremea aceea Ion C. Brătia- 
nu îndeplinea, în guvernul prezidat de Nicolae Golescu, 
funcția de ministru de Finanţe şi ad-interim la Război. 

După cum consemna în jurnalul său inedit cărturarul 
G.T. Kirileanu, şeful bibliotecii Palatului Regal, refe- 
rindu-se la evenimentele interne şi externe din anii neutra- 
lităţii României (1914-1916), Regina Elisabeta a fost 
prezentă la Florica pentru scurt timp. La sfârşitul lui mar- 
tie 1915, în timpul deplasării sale de la Bucureşti spre 
Curtea de Argeş, însoțită de Olga Mavrocordat, doamna sa 
de onoare, suverana a fost invitată de prim-ministrul Ro- 
mâniei, on I. C. Brătianu, pentru un popas la reşedinţa sa 
de lângă Piteşti. Incântată de aşezarea pitorească a locului 
unde era amplasată casa familiei Brătianu de la Florica, 
regina Elisabeta îşi împărtăşea impresiile sale despre un 
asemenea loc, scriindu-i Piei Brătianu (soţia lui Ion C. 
Brătianu): ” Este mai frumos decât mi-am închipuit”. 

În 24 iulie/5 august 1876, Partidul Naţional Liberal a 
ajuns la putere, iar preşedintele său, Ion C. Brătianu, a fost 
numit prim-ministru, funcţie pe care a îndeplinit-o aproape 
12 ani, până în 1888. Un mare succes al lui Ion C. Brătianu, 
al guvernului său, a fost proclamarea la 9/21 mai 1877 a In- 
dependenţei României. În fața Adunării Deputaţilor, minis- 
trul de Externe, Mihail Kogălniceanu a declarat: „Suntem 
independenţi, suntem o naţiune de sine stătătoare...”. Pen- 
tru Ion Brătianu războiul antiotoman a însemnat un prilej de 
maximă afirmare pe scena vieții politice interne şi externe. 
Domnitorul Carol 1 a fost comandantul suprem al armatei, 
iar lon C. Brătianu, în perioada 10 august 1877-17 martie 
1878, ministru de Război ad. interim. Lui Brătianu i se da- 
torează stabilirea zilei în care armata română a intrat în lup- 
tă trecând Dunărea, la 20 august 1877, Carol I fiind rezervat 
şi aşteptând un moment prielnic. 

Deviza regelui Carol I şi a familiei regale era „Să ne 
ajutăm singuri, români!”, iar a Partidului Naţional Liberal, 
condus de Brătianu, „Prin noi înşine!” Coincidenţa de idei 
îi apropia. Aşa se explică prietenia exemplară a regelui 
Carol I cu lon C. Brătianu, care i-a legat pe ei şi familiile 
lor vreme de 25 de ani. In acest context, amintim prietenia 
intimă care s-a stabilit de-a lungul timpului între Sabina, 
fiica lui lon C. Brătianu, şi regina Elisabeta. 

Ferdinand I „Întregitorul”, Principe al României, Prin- 
cipe de Hohenzollern-Sigmaringen, a fost rege al Români- 
ei din 10 octombrie 1914 până la moartea sa, la 20 iulie 
1927. De numele său se leagă o serie de evenimente im- 
portante din istoria României moderne. Nu avea orgoliul 
de a fi considerat singurul conducător al ţării, care să ia 
deciziile cele mai înțelepte. Spre deosebire de Carol I, ca- 
re-i interzisese reginei Elisabeta să se amestece în politică, 
Ferdinand era bucuros că soția sa, regina Maria, cultiva 
relații cu şefii de partide, miniştri, diplomaţi, fiind întot- 
deauna bine informată. Un colaborator apropiat al regelui 
Ferdinand a fost principele Barbu Știrbey, administratorul 
domeniilor regale. Barbu Ştirbey era cumnatul lui Ion (lo- 
nel) I. C. Brătianu, cel ce avea să devină cel mai important 
colaborator al regelui Ferdinand, din rândul liderilor poli- 
tici. Preşedintele PNL era un om cu o largă viziune asupra 

vieţii de stat, convins că avea menirea de a duce mai de- 
parte opera tatălui său Ion C. Brătianu. Acţionând cu fer- 
mitate în momentele dificile, dominându-şi nu numai 
colaboratorii din propriul partid, dar şi adversarii politici, 
Ionel Brătianu s-a impus ca cea mai eficientă personalitate 
politică din primele decenii ale secolului al XX-lea. Rege- 
le Ferdinand îl aprecia, socotindu-l „zodia bună a Româ- 
niei”, drept pentru care l-a sprijinit în toate demersurile 
sale politice. La sugestia lui Ion I. C. Brătianu, regele a 
promis țăranilor îmbrăcați în haine militare, în martie 
1917, pământ şi vot obştesc. Ferdinand s-a aflat mereu 
alături de Partidul Naţional Liberal şi de liderul acestuia, 
Ionel Brătianu, care au propus şi legiferat mai multe legi: 
modificarea Constituţiei, votul universal, reforma agrară. 
La 20 iulie, s-a anunţat că Ferdinand 1 a încetat din viaţă, 
la castelul Peleş, din Sinaia, iar peste trei zile, a fost în- 
mormântat în biserica Mănăstirii Curtea de Argeş, alături 
de înaintaşul său Carol I. Cu ocazia morţii regelui Ferdi- 
nand, prefectul de Muscel, N. D. Nicolau trimitea o fono- 
gramă administraţiilor plaselor Goleşti şi Podgoria, în care 
se spunea: „In vederea trecerii trenului mortuar, care va 
duce la Curtea de Argeş corpul M.S. Regelui, în ziua de 
sâmbătă, 23 curent, vă invităm să luaţi serioase măsuri ca 
să se afle în toate gările din plasa dv. autorităţile civile şi 
militare, clerul şi şcoalele cu drapelele cernite şi să păstre- 
ze cea mai perfectă ordine”. 

În timpul domniei de 13 ani ai lui Ferdinand I, în isto- 
ria românilor au avut loc evenimente importante, din rân- 
dul cărora se detaşează Marea Unire, din 1918. Nu a fost 
un rege puternic şi dominator, dar şi-a ales un colaborator 
excepţional, în persoana lui Ion I. C. Brătianu. 

Regele Carol al II-lea, fiul regelui Ferdinand şi al regi- 
nei Maria, revenit în ţară in 1930, după o scurtă perioadă 
de funcționare a Regenţei, Regenţă din care făcea parte şi 
fiul acestuia, prințul Mihai, a fost privit cu multă speranță 
de români, care apreciau că el va reuşi să rezolve marile 
probleme economice şi sociale cu care se confrunta Ro- 
mânia, că va asigura o desfăşurare mai calmă a disputelor 
politice. Fiind o fire independentă, fapt pentru care intrase 
în conflict înainte cu Ion I. C. Brătianu, principele Carol al 
II-lea dovedise un interes pentru modernizarea armatei. În 
timpul domniei sale, ţara a cunoscut o puternică dezvolta- 
re economică, mai ales industrială. Anul 1938 a rămas un 
an de referință în istoria economică a României. A spriji- 
nit cultura, mai ales prin Fundaţiile Regale, care au inițiat 
tipărirea operelor clasicilor literaturii române, a încurajat 
organizarea unor expoziţii naţionale de artă. Din inițiativa 
sa, a fost construit un nou Palat Regal şi s-a amenajat Pia- 
ţa Palatului, s-a ocupat de realizarea Arcului de Triumf şi 
a sprijinit înfiinţarea Muzeului Satului. 

Urmărind să-şi sporească puterea politică, regele Carol 
al II-lea a acţionat pentru compromiterea partidelor demo- 
cratice, prin atragerea de partea sa a unor persoane şi gru- 
pări din interiorul acestora. În iunie 1930, Gheorghe 1. 
Brătianu a părăsit PNL, formând un nou partid, aflat în 
concurență cu cel prezidat de Vintilă Brătianu (apoi, de 
I.G. Duca şi de Constantin |. C. Brătianu). După 1934, re- 
gele a stimulat disensiunile din PNL, reuşind să atragă de 
partea sa pe Gheorghe Tătărescu, preşedintele Consiliului 
de Miniştri, aflat în concurenţă cu Constantin I. C. Brătia- 
nu, preşedintele acestui partid. În decembrie 1937, a de- 
terminat plecarea grupării „centriste”, în frunte cu 
argeşeanul Armand Călinescu, din PNȚ, pentru a susține 
guvernul Goga. 

Carol al II-lea a profitat de criza sistemului partidist, 

evidenţiat în urma alegerilor parlamentare din decembrie 
1937, pentru a-şi impune propria sa voință. La 10 februa- 
rie 1938, regele a recurs la o lovitură de stat, fără a fi în- 
tâmpinat vreo rezistență. Noua Constituţie din 1938, scrisă 
de renumitul avocat Istrate Micescu, din Micești, Muscel, 
şi supusă referendumului, a obținut 99,99% din totalul vo- 
turilor. În martie 1938, au fost dizolvate partidele politice, 
iar în decembrie acelaşi an, s-a constituit Frontul Renaşte- 
rii Naţionale. 

Osemintele regelui Carol al II-lea au fost aduse din 
Spania în anul 2002 şi înhumate tot la Mănăstirea Curtea 
de Argeş. 

Ion Mihalache, născut în 1882, în satul Goleştii-Badii, 
comuna Topoloveni, județul Muscel, a înfiinţat Partidul 
Țărănesc în 1918, partid care în 1926 a fuzionat cu Parti- 
dul Naţional Român, condus de Iuliu Maniu, devenind vi- 
cepreşedinte al acestui nou partid, Partidul Ţărănesc 
Român. A fost ales deputat din partea acestuia de mai 
multe ori. În 1919, în guvernul de coaliţie condus de Ale- 
xandru Vaida-Voievod, lon Mihalache a ocupat funcţia de 
ministru al Agriculturii. În perioada guvernelor țărăniste, 
1928-1933, el a deţinut funcţiile de ministru al Agricultu- 
rii şi Domeniilor şi apoi de ministru de Interne. A refuzat 
oferta lui Carol al II-lea de a fi prim-ministru în condiţile 
acceptării unui compromis politic. Ca şi Iuliu Maniu, Ion 
Mihalache a fost un opozant al tuturor dictaturilor care 
s-au instaurat în România după 1938. Dacă în timpul re- 
gimului „carlist” şi „antonescian”, lon Mihalache a putut 
să-şi continue activitatea politică în ilegalitate, odată cu 
instaurarea regimului procomunist al lui Petru Groza avea 
să cunoască cea mai cruntă represiune. Condamnat la 
muncă silnică pe viaţă, el a murit în penitenciarul de la 
Râmnicu Sărat, la 5 februarie 1963. 

Un apropiat al regelui Carol al II-lea a fost Armand Că- 
linescu, deputat din partea Partidului Naţional Țărănesc, 
membru fondator al partidului regal Frontul Renaşterii Na- 
ționale, un susținător al luptei împotriva Gărzii de Fier, fi- 
ind cel ce a determinat, în ianuarie 1931, scoaterea acestei 
formaţiuni în afara legii. Armand Călinescu, născut la Pi- 
teşti, a ocupat mai multe funcţii administrative în perioada 

regalității. A fost ministru al sănătăţii, ministru Educaţiei 
Naţionale şi ministru al Apărării Naţionale. În perioada 10 
februarie 1938 — 21 septembrie 1939 a fost ministru de In- 
terne, iar la 7 martie 1939, regele Carol al II-lea îl numeşte 
preşedinte al Consiliului de Miniştri (prim-ministru) al Ro- 
mâniei. Armand Călinescu a continuat politica externă tra- 
dițională, apropiată de Franța şi Marea Britanie. In 
septembrie 1939 el a permis refugiul prin România al gu- 
vernului polonez după invadarea Poloniei de către Germa- 
nia nazistă. La 21 septembrie 1939 este asasinat, în timp ce 
se deplasa cu maşina de la Ministerul Apărării spre locuința 
sa, de către un comando de opt legionari. În testamentul său 
a cerut să fie înmormântat la Curtea de Argeş. 

În urma notelor ultimative sovietice, din 26-27 iunie 
1940, România a pierdut Basarabia şi nordul Bucovinei, 
iar prin Dictatul de la Viena a fost nevoită să cedeze Un- 
gariei partea de nord-est a Transilvaniei. Pentru restabili- 
rea autorității de stat, la 5 septembrie, regele Carol al 
II-lea a încredinţat conducerea guvernului generalului Ion 
Antonescu, un alt argeşean, pe care l-a investit cu „depline 
puteri pentru conducerea statului român”. 

Mareşalul Ion Antonescu, cel puţin pentru contribuţia 
sa pe planul faptelor la apropierea şi triumful României 
Mari în 1918 şi intervenţia sa decisivă pentru pregătirea, 
declanşarea şi conducerea războiului din 1941-1944, pur- 
tat exclusiv pentru România Mare şi distrugerea comu- 
nismului moscovit, a reprezentat şi rămâne unul din marii 
conducători ai statului român. 

Revenit pe tron, la 6 septembrie 1940, regele Mihai I 
şi-a legat numele de actul istoric de la 23 august 1944, când 
a hotărât demiterea şi arestarea mareşalului Antonescu, 
scoaterea ţării din războiul purtat alături de Germania şi ală- 
turarea ei la coaliția Naţiunilor Unite. Pentru acţiunea sa cu- 
rajoasă, regele avea să fie decorat de conducerea Uniunii 
Sovietice, în iulie 1945, şi cea a SUA, în mai 1947. 

Sunt doar câţiva dintre oamenii politici, elite politice 
argeşene şi muscelene, care au creat şi slujit cu devota- 
ment şi competență regimul monarhic din România, dar în 
acelaşi timp şi ţara. 


Evreii din Piteşti în secolul al XIX-lea 
şi la începutul secolului al XX-lea 


(Continuare din numărul precedent ) 

Care sunt cauzele acestei situaţii istorice, a numărului 
mare de israeliți care s-au aşezat în Piteşti ? Sunt posibile 
mai multe explicaţii plauzibile. 

În primul rând, Piteştiul este o veche localitate a Ţării 
Româneşti!, aflată la întretăierea mai multor drumuri co- 
pentru aşezarea unei importante comunități ebraice în Pi- 
teşti. În al doilea rând, Piteştiul a fost un important centru 
meşteşugăresc, atât în epoca medievală, cât şi în timpurile 
moderne. De asemenea, Piteştiul a fost una din localităţile 





! Piteştiul a fost atestat documentar într-un document emis de 
Mircea cel Bătrân (1386-1418) la data de 20 mai 1388 în care se 
vorbea de „o moară din hotarul Piteştiului” care a fost dăruită 
mănăstirii Cozia. 

relativ bogate ale Țării Româneşti, bugetul acestei comune 
urbane fiind mereu excedentar, multe din veniturile urba- 
ne provenind din accize, respectiv taxele pe produsele 
dintr-o activitate meşteşugărească sau comercială, precum 
şi necesitatea unor operațiuni bancare au atras şi israeliți 
în oraş. O explicaţie a creşterii numărului evreilor în 1882 
poate fi imigrarea masivă a acestei populaţii către spaţiul 
românesc în urma valurilor de pogromuri din spaţiul polo- 
nez şi din Rusia după 1881, organizate ca represalii pentru 
asasinarea țarului Alexandru al II-lea”. Nu în ultimul rând, 





? „Anul 1881 marchează suirea pe tron a ţarului Alexandru al III- 
lea (1881-1894), care numeşte un guvern ultrareacționar. Ince- 
pând din 1881 şi până la Primul Război Mondial istoria evreilor 
din Rusia înregistrează un şir aproape neîntrerupt de legi excep- 

trebuie menționată toleranța religioasă a locuitorilor aces- 
tei urbe, toleranță care a făcut posibilă convieţuirea paşni- 
că a numeroase comunități în epoca modernă: evrei, 
germani, unguri, armeni, greci, otomani, bulgari, cehi, 
francezi, englezi, leşi (polonezi) etc. 

Numărul locuitorilor Piteştiului, conform statisticii din 
1883, a ajuns la 9.775, din care: 2.309 erau capi de fami- 
lie; 9.658 erau prezenţi în localitate, restul de 117 fiind 
plecați cu afaceri; numărul bărbaţilor este de 4.902 locui- 
tori, iar al femeilor de 4.873; căsătoriţii sunt în număr de 
3.581, iar necăsătoriţii sunt 5.266; văduvi — 848, divorțaţi, 
80 de locuitori. Deşi trecuseră 18 ani de la promulgarea 
Legii instrucţiunii publice din 1864, care transforma în 
obligatoriu şi gratuit învățământul primar, numărul celor 
care nu ştiu să citească este aproape dublu față de al ştiu- 
torilor de carte: 6.116 şi, respectiv, 3.659. 

Se observă o diferenţă foarte mare între numărul locui- 
torilor Piteştiului din 1882 şi 1883, o scădere a populaţiei cu 
1.223 de persoane. Cauzele acestei scăderi pot fi datorate 
inexactității cu care se adunau datele statistice sau unei 
emigrări masive a populației, probabil a celei de rit mozaic. 
Aceste fluctuații de populaţie necesită însă studii mai amă- 
nunţite pentru a putea fi trase nişte concluzii pertinente. 

In 1903, în Piteşti erau 15.711 de locuitori; s-au înche- 
iat 81 de căsătorii. Locuitorii nou-născuţi în 1903 au fost 
388, din care, conform confesiunii, 344 erau ortodocşi, 20 
erau mozaici, 14 catolici, 8 protestanți, 2 armeni. Conform 
statisticii generale, Piteştiul a avut în 1903 cel mai cel mai 
mic spor natural dintre toate oraşele din ţară, +1”. Din pă- 
cate, cauzele acestui spor demografic scăzut pot fi puse pe 
seama unui serviciu sanitar precar care nu reuşeşte să ofe- 
re tuturor locuitorilor îngrijirile necesare sau pe seama 
unui nivel de trai scăzut al tinerilor familii cu copii. O altă 
posibilă cauză ar putea fi vârsta înaintată a unei mari părți 
a locuitorilor oraşului. 

Pe baza acestor date, chiar dacă sunt incomplete, s-a 
putut contura imaginea comunităţii ebraice din oraşul Pi- 
teşti în epoca modernă. 

c) Organizarea internă şi structura profesională a 
comunităţii ebraice din Piteşti 

În Piteşti, în epoca menţionată, existau lăcaşuri de cult 
pentru fiecare confesiune, mai puţin pentru cea islamică”, 
16 lăcaşuri de cult în total, iar o treime din totalul popula- 
ției o constituiau alte comunități decât cea românească, 
conform datelor oferite de diverse statistici întocmite în 
epocă, precum cele prezentate mai sus. 

Autonomia administrativă şi religioasă de care s-a bu- 
curat comunitatea ebraică din oraşul Piteşti, în a doua ju- 
mătate a secolului al XIX-lea reiese din relatarea unui 





ționale. Pogromurile au avut loc cu complicitatea (...) autorități- 
lor guvernamentale. Desfăşurarea lor era mereu aceeaşi: o răs- 
coală populară, animată de câţiva conducători, devasta cartierul 
evreiesc pe o perioadă care merge până la mai multe zile. Trupe- 
le sau poliția interveneau în general atunci când jafurile, masa- 
crele şi violurile atingeau paroxismul (...). Evreii din Rusia au 
trăit într-o teroare continuă (...). Astfel, 1881 a fost un prim an 
îngrozitor:mii de evrei au emigrat”, apud Eisenberg, Josy, O is- 
torie a evreilor, Edit. Humanitas, Bucureşti, 2006, p. 290-291. 
*DGAS, filiala Argeş, fondul Primăria Piteşti, ds. 9/1882-1883, 
f. 33. 

* Ibidem, ds.24/1904, £.9,10. 

5 Interesantă este reacţia autorităților oraşului care decid ca un 


materiale, să fie înmormântat în cimitirul evreiesc. 

episod care a tulburat liniştea comunităţii israelite din Pi- 
teşti, şi anume o hotărâre a primarului Piteştiului din 26 
februarie 1866 de a cere epitropilor bisericilor israelite, re- 
formate şi Bisericii armene informaţii despre: titlurile în 
virtutea cărora sunt administrate aceste comunități şi lăca- 
şurile de cult respective; „averea mişcătoare şi nemişcă- 
toare a comunităţilor respective”; "veniturile acestor 
comunități din proprietăți, imobile, taxe, subvenţii”; chel- 
tuieli ordinare pentru întreținerea cultului şi altor trebuin- 
țe. Justificarea cererii acestor date era „alcătuirea 
bugetului Piteştiului”“. 

Comunitatea israelită s-a eschivat de la divulgarea aces- 
tor date, pretextând desele schimbări de epitropi şi, deci, 
lipsa unor asemenea informaţii pentru epitropii nou aleşi. 
De asemenea, această cerere era percepută ca o imixtiune în 
treburile comunității evreieşti, obişnuită cu o totală auto- 
nomie. Răspunsul comunității israelite este acela că vechii 
epitropi, respectiv Bercu Avram şi Iosif Herdan, şi-au dat 
demisia, iar în martie 1866 s-au ales noi epitropi: Iosif 
Laiberu şi losif Avram, care nu aveau suficiente date pentru 
a fi oferite autorităților comunei urbane Piteşti. 

La 9 septembrie 1866 au avut loc noi alegeri de epi- 
tropi. Majoritatea obştii israelite (45 de persoane) a ales ca 
epitrop pe dl. Leibu Blancu. Situaţia găsită de acesta nu 
era una de invidiat: biserica (sinagoga) datora 10.674 lei 
către Maer Theshelu; contractul taxei pe carne nu mai fu- 
sese respectat de opt luni; taxele plătite de comunitate erau 
prea mari, în comparaţie cu cele legale, de 12, 15, 18 para- 
le pentru susţinerea cultului. 

În septembrie 1866 prefectul județului Argeş îl infor- 
mează pe primarul oraşului Piteşti, Nanoescu, despre şe- 
dința Consiliului de Miniştri din 24 septembrie 1866” în 
care s-a discutat problema administrării cultului şi intere- 
selor comunităţii israelite din ţară. Consiliul de Miniştri a 
hotărât să se respecte ad-literam legea comunală din 1864 
(art. 4 şi 12) care spune că „toți locuitorii pământului, din 
orice religie, folosindu-se ca şi toți ceilalți locuitori orto- 
docşi de binefacerile instituției comunale, trebuie să con- 
tribuie ca dânşii la susținerea comunei, afară de 
contribuția pentru cultele respective”. 

Cu prilejul alegerilor de epitropi din 1867, o parte a 
evreilor a reclamat taxele foarte mari percepute pe carne 
ce trebuiau plătite hahamului”. Astfel, o parte a comunită- 
ţii evreieşti se plânge primarului în 1867 că „Melih cea- 
sornicarul, care îndeplinea şi funcţia de cantaragiu de 
carne, ia 16 parale in fiecare oca de carne, deşi în con- 
tractul încheiat în acest sens se specificau 13 parale”. 
Primarul este informat că „o parte din noi israeliții nu mai 
voim a avea un măcelar israelit” şi că doresc ca măcelarul 
care aduce carne primarului (oraşului) să le aducă şi 
israeliților. Pentru aceasta, evreii se angajau să adauge 2-3 
parale pentru fiecare oca de carne şi chiar să fie aprovizi- 
onaţi cu pâine de pe piaţa oraşului!!. 

Despre disensiunile existente în rândul comunității 





* DGAS, filiala Argeş, fondul Primăria Piteşti,ds. 10/1866, £. 1. 

7 Guvern Ion Ghica (15 iulie 1866 — 21 februarie 1867). 

 DGAS, filiala Argeş, fondul Primăria Piteşti, ds. 

10/1866/1871,f. 5. 

” Haham — persoană însărcinată cu tăierea ritualică a vitelor şi a 
ăsărilor la mozaici; rabin. 

0 DGAS, filiala Argeş, fondul Primăria Piteşti,  d8s. 

10/1866/1871,f. 25. 

ebraice piteştene, primarul oraşului din acea vreme îl in- 
formează, la 9 iunie 1867, pe ministrul de interne, respec- 
tiv I.C. Brătianu că în localitate sunt doi epitropi ai 
comunității israelite care nu sunt recunoscuţi de autorita- 
tea comunală şi nici de o parte din reprezentanţii 
israeliților. Ceea ce li se reproşa acestor epitropi erau taxe- 
le foarte mari pe carnea consumată de israeliți. Primarul 
avea şi soluții pentru atenuarea divergenţelor, şi anume: 
alegerea de noi epitropi conform legilor comunale, desfi- 
inţarea taxelor suplimentare asupra cărnii, aprovizionarea 
comunității de la măcelarul oraşului. Ca pedeapsă pentru 
că reprezentanții evreilor au refuzat să depună socotelile 
despre veniturile şi cheltuielile sinagogii de la 1864 până 
la 1866, primarul decidea închiderea celor două şcoli isra- 
elite. În locul epitropilor Leibu Blancu şi Iosif Leiber au 
fost aleşi de către o facțiune a comunităţii ebraice noi epi- 
tropi, Mihail Goldiştain (sic!) şi Marcu Crim, „neguțători 
bătrâni şi oneşti din rândul comunităţii israelite”"?, alegere 
care se bucura şi de acordul primarului. 

Referitor la bugetul pe 1866, în 1867, evreii îl informea- 
ză pe primar că nu pot da informaţii pentru că fostul epitrop 
Leibu Blancu a plecat din localitate la 27 iunie 1867. Pentru 
că datele despre buget întârziau primarul oraşului Piteşti s-a 
adresat procurorului local reclamându-i pe foştii epitropi ai 
sinagogii, Leibu Blancu şi Iosif Leibăr pentru că, până la 
1 iulie 1867 nu s-au supus dispoziţiilor legii comunale. 

Reacţia evreilor este plângerea comunității israelite că- 
tre prefect la 28.VI.1867'5. În reclamaţia semnată de 27 de 
reprezentanți ai comunităţii israelite se arată că cei doi epi- 
tropi, Leibu Blancu şi Iosif Leiber, nerecunoscuţi de primar, 
sunt legitimi, pentru că sunt aleşi „după vechiul obicei”, 
numai dintre coreligionari şi împotriva lor nu s-au înregis- 
trat plângeri în interiorul comunității. Documentul citat îl 
acuză pe Rădulescu, „poprind pedagogi ce avem pentru 
copiii noştri, ordonând măcelarilor a nu ne da carne şi vo- 
ind chiar a numi de la sine epitropi”". Pentru comunitatea 
israelită, darea de seamă asupra bugetului comunității era o 
imixtiune clară în chestiuni care nu priveau autorităţile loca- 
le: „cultul mozaic fiind totdeauna tolerat în România, iar 
israeliții din această comună formează o singură familie ce 
se adună şi îşi impune singură o oarecare contribuţie, spre 
asigurarea chelmielilor necesare în întreținerea cultului 
lor”.15 Ajutorul de primar era acuzat că „a găsit în lege sau 
obicei dreptul de a se amesteca în aceste afaceri ”. 

Prefectul precizează că nici prin legea comunală, nici 
printr-o altă lege specială „nu se lasă guvernului dreptul 
de a se interveni în regularea contribuţiunilor pentru sus- 
ținerea cultelor străine sau alegerea de epitropii, hahami, 
etc. ”, şi decidea, prin articolul 3: „pentru susținerea tem- 
plelor, şcoalelor şi spitalelor ce israeliții au înființat să 
rămâie cu desăvârşire liberi a face oricum vor voi, fără 
nici un amestec al guvernului, decât când s-ar ivi cazuri 
contrarii legilor în vigoare ”?. 

Memoriul comunităţii evreieşti din Piteşti către prefec- 
tul oraşului conţinea şi câteva soluţii: „să binevoiți a or- 
dona ca dl. locțiitor de primar să ne lase nesupăraţi şi 
fără a se amesteca în afacerile cultului nostru”. „Un 





2 Ibidem. 
'5 Ibidem, f. 49. 
14 Ibidem. 
15 Ibidem. 
15 Ibidem. 
1 Ibidem. 

asemenea amestec, se specifica în continuare, din partea 
autorităţii comunale — care este chemată a păzi ordinea şi 
a face să se respecte legea — ar avea drept consecinţă în- 
curajarea acelora care, în simplitatea lor, au ajuns a cre- 
de că suntem în veacurile trecute ale persecuțiunii oficiale 
a cultelor necreştine”"*. Această declaraţie denotă că lide- 
rii evreilor din Piteşti erau la curent cu principiile mişcării 
sioniste europene şi cu dezbaterile care aveau loc în socie- 
tatea românească şi în rândul puterilor garante referitoare 
la „chestiunea evreiască”? 

Decizia prefectului judeţului Argeş, pentru a calma 
spiritele, a fost aceea de a organiza de noi alegeri de epi- 
tropi, „în toată libertatea ” şi să se fixeze de către primar 
o dată pentru alegeri la care să fie invitată, „cu toba şi 
prin scris”, „toată obştea evreiască din oraş”. 

Alegerile au fost anunţate la 28 august 1867 şi s-au or- 
ganizat în localul primăriei din Piteşti. Şi aceste alegeri 
vor fi însă contestate de o parte a comunității evreieşti. 
Argumentele acestei contestaţii erau: ziua de 2 septembrie 
1867 a fost sâmbăta, zi respectată ca sărbătoare de către 
evrei, era Sabatul. Alt argument era acela că foarte mulți 
evrei au fost la târg la Râureni şi nu au putut participa. 
Astfel recunoaşterea epitropilor aleşi la 2 septembrie 1867 
a fost un alt motiv de discordie între israeliţii din oraş: o 
facțiune sprijinea epitropii aleşi, iar alta dorea noi alegeri. 

Cea mai serioasă tulburare a liniştii comunității evre- 
ieşti din oraş din epoca studiată se pare că a fost revolta 
din 4 septembrie 1867 din piaţa Sf. Nicolae. Revolta a fost 
cauzată de faptul că hahamul desemnat de primar, pe nu- 
mele său Naftul, a refuzat să taie carnea necesară comuni- 
tăţii şi să o vândă la preţul obişnuit pe piaţa oraşului, deci 
fără taxe suplimentare. În urma anchetei întreprinse de 
primărie, hahamul Naftul a declarat poliţistului oraşului: 
„doar Leibu Blancu şi Iosif Leiberu, epitropii, au legea să 
taie carnea şi toți israeliții să mearșă la dânşii să cumpe- 
re carne cum se vor putea învoi””. Hahamul preciza că 
cei doi sunt „mai marii comunității ” lor, „la care trebuie 
să se supuie toți, fără să cunoască altă autoritate”. Cei 
doi conducători ai comunităţii israelite din oraş — Leibu 
Blancu şi losif Leiberu -, se spune în raportul polițistului 
care anchetase cauzele revoltei din piaţa Sf. Nicolae, „fac 
propagandă că au să puie în lanţuri pe toți care nu se su- 
pun lor, fiind vagabonzi, pentru că nici capul comuniunii 
nu poate avea asupra lor vreo autoritate”. 

Pentru stingerea conflictului, prefectul Viişoreanu cere 
primarului la 12 septembrie 1867 organizarea de noi alegeri 
pentru epitropii sinagogii, în locul celor aleşi pe 2 septem- 
brie 1867”şi care erau contestați de o parte a comunităţii. 
Un număr mare de evrei cere organizarea de noi alegeri 
pentru 17 septembrie 1867 şi cer ca la acestea să participe Şi 
polițistul. Această cerere poartă 63 de semnături autentice”. 

Prefectul casează alegerile din 2 septembrie 1867 pentru 
următoarele motive: timpul organizării a fost prea scurt şi 





15 Ibidem. 

19 „Chestiunea evreiască” o constituia problema egalităţii evrei- 
lor cu locuitorii aparținând cultelor creştine 

(prin articolul 7 al Constituţiei din 1866 se acorda dreptul de 
împământenire doar creştinilor). 

%  DGAS, filiala Argeş, fondul Primăria Piteşti, ds. 
10/1866/1871, f. 53. 

2 Ibidem. 

” Ibidem. 

Ibidem, f. 86. 

+ Ibidem, £. 90. 

ca urmare publicitate insuficientă; ziua a fost sâmbătă; 
mulți evrei plecați la târg la Râureni; cei care au protestat 
împotriva alegerilor (63 de persoane) au fost într-un număr 
îndoit față de cei prezenţi la alegeri; alegătorii precedenţi nu 
îndeplineau condițiile cerute (contribuabili şi domiciliaţi în 
oraş); alegerile s-au făcut la Casa comunală (primărie) şi nu 
la sinagogă. Pentru aceste motive duminică 17 septembrie 
1867 erau organizate alte alegeri în sinagogă”*. Starea sina- 
gogii era deplorabilă la 16 septembrie 1867, conform con- 
statărilor ofițerului stării civile şi hahamului israelit: în 
sălile de rugăciune plouă, iar jgheaburile sunt căzute”. 

La alegerile din 17 septembrie 1867 s-au adunat 53 de 
persoane cu drept de alegători din totalul celor 85 care de- 
țineau acest drept. În dosarele primăriei Piteşti se păstrea- 
ză procesul-verbal de alegere a epitropilor sinagogii 
israelite pe termen de doi ani, din 17 septembrie 1867”. 

Din zece propuneri, epitropii aleşi au fost Leibu 
Blancu şi Iosif Leiberu, cu următoarele atribuţii: respecta- 
rea legilor, a articolelor 71 şi 13 din legea comunală, pre- 
cum şi respectarea ordinului ministrului de interne de a 
preda consiliului comunal situația socotelilor sinagogii. 
Cei doi lideri sunt recunoscuţi în funcţie de către prefect 
pe 20 septembrie 1867%. 

Nici aceste alegeri nu aduc liniştea în comunitatea 
evreiască. La 26 septembrie 1867, M. Goldiştain, epitrop 
agreat de primar alcătuieşte o reclamaţie către domn îm- 
potriva epitropilor comunităţii evreieşti pentru că: „îi asu- 
presc cu taxe grele asupra cărnii, pentru acoperirea 
bisericii pe care au făcut-o monopolul dumnealor şi rude- 
lor dumnealor" pe cei mai mulţi dintre coreligionarii lor. 

Alte neînțelegeri sunt cele legate de preţul cărnii. Ve- 
chiul contract asupra taxelor fusese încheiat la 4 martie 
1867 şi era subscris de 35 de israeliți. Acest contract preve- 
dea arendarea taxei asupra cărnii lui Iosif Leiberu pe timp 
de doi ani, taxă de 235 galbeni pe care acesta o plătea epi- 
tropiei. Din aceştia, 31 pe săptămână se alocau dascălului. 
Taxele erau pentru fiecare oca de carne: pentru miel 30 pa- 
rale; pentru curcan 37 parale; pentru gâscă 28 parale; iar 
pentru găină şi rață 15 parale, taxe considerate prea mari. 

În sfârşit, pentru anul 1868 comunitatea israelită depune 
Bugetul de venituri şi cheltuieli al Bisericii Israelite din Pi- 
teşti“0. Veniturile erau: „capitalul ales din 1867 — 3000 lei; 
venituri la Sărbătoarea Anului Nou — 2500 lei; chiria băii, a 
casei şi a bisericii vechi — 331 lei”%!. Veniturile erau de 
5831 lei. Cheltuielile se ridicau la 3564 lei şi erau constitui- 
te de: leafa hahamului -31 lei/săptămână (hahamul avea 
obligaţia a tăia carne şi păsări pentru adepţii cultului moza- 
ic) — total 1664 lei; cântăreți bărbați — 300 lei; leafa ceauşu- 
lui“? 300 lei; încălzirea bisericii cu lemne — 100; reparaţii 
şi un zid — 1200 lei. Aşadar profitul era de 2.267 lei. 

La 17/29 septembrie 1871 se organizează alegeri de 
noi epitropi pentru comunitatea israelită din Piteşti. Alege- 
rile sunt determinate de demisia la 31 iulie 1871 a lui 





% Ibidem, £. 9%. 

”5 Ibidem, £. 109. 

” Ibidem, £. 110. 

% Ibidem, £. 128. 

% Ibidem, £. 141. 

30 Ibidem, f. 209. 

3! Ibidem. 

32 Ceauş — servitor într-o sinagogă. 

Leibu Blanc, din cauza „interesului familial”; cel de-al 
doilea epitrop, Iosef Laiberu, fusese demis de comunitate 
pentru că „adesea au dat obştii ocazii de nemulțumire, lă- 
sând interesele ei în paralizie, atât obştea, cât şi sinagoga 
suferă din neglijența lui”. Noii epitropi aleşi au fost 
Avram Blanc şi Aizică Şemberg (sic!), cu scopul de a ad- 
ministra toate necesităţile obştii, atât venituri cât şi cheltu- 
ieli. Avram Blanc era prim epitrop. Totodată s-a ales şi un 
comitet de cinci persoane. Procesul verbal prezentat pri- 
marului oraşului Piteşti era semnat de 53 de persoane. 

Nici nu s-au ales bine cei doi epitropi la 17 septembrie 
1871, că, în zilele următoare, la 27 septembrie 1871, o altă 
facțiune evreiască, formată din 46 de persoane, reclamă 
primarului oraşului Piteşti ilegalitatea alegerilor anterioare 
şi contestă taxa pe carne*?. Se arată că „sunt câțiva ani de 
zile de când obştea israelită, cu destul sacrificiu, a ridicat 
un templu (Biserică de rugăciune) şi pentru susţinerea si 
plata banilor împrumutaţi la facerea ei s-a pus o taxă mai 
mare a supra cărnii de mâncare, condiționat ca, după 
achitarea datoriei, sa se renunţe la taxă >. 

Vechii epitropi (Leibu Blancu şi Iosif Leiber) „s-au 
supus instrucțiunile date de primărie şi au achitat Biseri- 
ca de datorie şi a rămas şi un capital”. Semnatarii nu re- 
cunosc alegerea lui Avram Blanc şi Aizică Şemberg (sic!), 
pentru că „nu li s-a anunţat nimic; ei ştiu că au semnat 
într-o hârtie cu care umblau dumnealor şi li s-a spus că 
voiesc desființarea taxelor despre carne, după care s-au 
numit epitropi Avram Blanc şi Aizică Şemberg '**. 

Taxa nu s-a desfiinţat, ba chiar noii epitropi „doresc să-i 
mai adauge câteva parale la oca pentru a înfiinţa o şcoală în 
care copii să învețe limba germană si alte limbi străine”. 
Semnatarii protestează „cu stăruință” şi cer organizarea de 
noi alegeri, de către toată obştea israelită. De aceea „cer 
desființarea taxei asupra cărnii, căi astăzi biserica este 
achitată de datorie, are şi ceva capital, care, în unire cu 
veniturile ce mai are înlăuntrul ei poate susține cheltuielile 
pe fiecare an'**. În ceea ce priveşte proiectul şcolii, se spu- 
ne, „despre şcoală — n-avem trebuinţă, pe câtă vreme avem 
şcoalele primare unde, ca şi contribuabili, atât ai fiscului, 
cât şi ai comunei, nu suntem excluşi de legea instrucţiunii 
publice a nu ne da copiii la învățătură da carte, care este 
obligatoriu supusă de lege”. Printre semnatarii acestei 
plângeri sunt şi foşti epitropi, precum Iosef Leiber ş.a. 

Cele două facţiuni israelite au fost conciliate de Zamfir 
Constantin, consilier comunal şi locţiitor al primarului 
oraşului Piteşti. Acesta a recunoscut în funcție pe cei doi 
epitropi, Avram Blanc şi Aizică Şemberg, şi le-a interzis 
să crească taxa pe carne fără acordul majorităţii obștii“. 


(va urma) 

Marele crah bursier din anul 1929 şi urmările acestuia 
85 de ani de la criza economică din 1929-1933 


„Nesăbuiţii nebuni pierd mai întâi pentru că merită să 
piardă, iar bărbaţii grijulii şi înţelepţi pierd mai târziu pentru 
că un cutremur global nu face selecţii.” (Edwin Letevre) 

„Ințelepți vor fi acei investitori care scapă de datorii si 
se pregătesc de furtună ”. (Roger W. Babson) 


Primul Război Mondial a dus la ruinarea economiilor 
europene şi la o generarea gradului de protecționism al 
națiunilor care trebuie să îşi achite datoriile de război. În- 
cepând cu anul 1918, Europa începe să îşi revină treptat 
după acest acest mare conflict. Afectate de război şi aflate 
în imposibilitatea de a-şi plăti datoriile, cele mai multe 
state apelează la împrumuturi pentru a plăti datoriile de 
război, care erau în mare parte sume de bani împrumutate 
de la alți creditori americani. 

Peste ocean, în Statele Unite ale Americii, economia 
evolua normal, nefiind afectată de războiul care tocmai 
măcinase profund principalele economii concurente. Cu 
un export constant şi o creştere a producţiei şi a veniturilor 
populaţiei, părea o nouă eră de dezvoltare în economia 
americană. Bursa de Valori este considerată indicatorul de 
sănătate al unei economii, iar cu o economie precum cea 
a Statelor Unite, optimismul era, evident, reflectat în pre- 
ţurile acțiunilor de pe Wall Street. Dezvoltarea economică 
a dus la formarea unei societăți de consum opulente care, 
încrezătoare în evoluţia economiei şi a preţurilor acţiunilor 
a considerat că achiziționarea de acțiuni reprezenta o me- 
todă rapidă de a se îmbogăţi. 

Începând cu anul 1926 ia naştere un boom speculativ. 
Atraşi de perspectiva unor câştiguri rapide şi încurajați de 
politica banilor ieftini oferiţi de bănci precum şi de lipsa 
reglementării pieţelor financiare, speculatorii ajunseseră 
să reprezinte aproximativ 6% din populaţia americană. În 
trei ani sumele alocate pentru astfel de operațiuni au cres- 
cut de la 2,5 miliarde de dolari în 1926 la 6 miliarde de 
dolari în 1929. 

Datorită acestei evoluţii rapide, noi companii erau înfi- 
inţate pentru a atrage sume importante de bani de la popula- 
ție prin subscrierea de noi acţiuni. Fragilitatea sistemului 
avea să se evidenţieze în curând. Semnele unei prăbuşiri 
iminente erau discrete dar nu inexistente. Din anul 1918 se 
instalează inflația. Majoritatea țărilor sunt lipsite de bani, 
scăderea preţurilor agricole îi loveşte pe fermieri iar progre- 
sele industriale generează un şomaj masiv. În Statele Unite 
piața imobiliară dă semne de criză începând cu anul 1926 
iar cea de automobile la începutul anului 1929. Menţio- 
nând anterior faptul că bursa de valori reprezintă un indica- 
tor al economiei, subliniem faptul că asemenea derapaje 
subtile nu puteau trece neobservate. Scăderea profitului ob- 
ţinut din dividende i-a alertat pe unii investitori care şi-au 





i „ Arborele Lumii, Istorie universală, Marele crah financiar, p. 253. 
2 Carp Cornel, Marea criză economică din anii 1929-1933, Re- 

vista Restituiri, Nr. 3 (22) din 2011, p.4. 

3 Istoria Lumii de la origini şi până în prezent, Joia neagră, Edi- 

tura Olimp, Bucureşti, 2000, p. 522. 

redus expunerile pe acțiuni înainte de a fi prea târziu. Au 
existat şi voci care au anunţat căderea, precum Roger W. 
Babson sau Paul Warburg. Ultimul chiar a menționat cu un 
an înainte că „orgia speculațiilor fără restricţii (...) va aduce 
o criză generală care va implica întreaga țară”.* 

Începând cu luna septembrie a anului 1929, prețurile 
acțiunilor au început să scadă. Holding-ul englez Hatry, 
care exporta brevetele Photomaton intră în faliment, pro- 
vocând panică printre rândurile investitorilor”. În octom- 
brie toate acțiunile urmează un trend descendent. 
Investitorii trec de la alarmă la panică. Pe 23 octombrie s- 
au vândut 2.500.000 de acțiuni. Datorită faptului că oferta 
depăşeşte cererea prețul acțiunilor scade. Ziua următoare, 
cunoscută şi sub denumirea de Joia neagră, aproximativ 
13.000.000 de acţiuni sunt vândute. Principalele cinci 
bănci ale țării intervin pentru a atenua scăderea acţiunilor, 
cumpărând i in decurs de cinci minute acţiuni în valoare de 
peste 30.000.000 de dolari”. Această intervenţie nu durea- 
ză decât până luni, când bancile se gasesc in imposibilita- 
tea de a mai susține cursul. Marţi, 16.000.000 de acțiuni 
sunt date spre vânzare,unele acţiuni fiind vândute la preţul 
de un dolar per acţiune. În 22 de zile indicele Dow Jones” 
scade cu 40%. După prăbuşire, potopul. Debitorii care se 
bazau pe câştigurile bursiere pentru a-şi acoperi împrumu- 
turile intră în colaps iar creditorii care au acceptat acțiuni 
în schimbul datoriei dau faliment. Speculatorii, fie ei mari 
sau mici, se trezesc ruinaţi. Rata sinuciderilor creşte, 
înregistrându-se 12 sinucideri, deseori persoanele arun- 
cându-se de la fereastră. Se povesteşte că la Waldorf Asto- 
ria, cel mai luxos hotel din New York, clienţii erau 
întrebaţi cu privire la scopul pentru care cer camere: pen- 
tru a dormi sau pentru a se arunca pe geam? Întreaga si- 
tuație este descrisă de istoricul american John K. Galbraith 
drept „0 încăierare nebună şi nestăpânită de a vinde,o 
teamă oarbă şi fără milă”* 

Însă scăderea preţurilor acțiunilor nu a reprezentat 
sfârşitul. Magazinele şi fabricile, afectate direct sau indi- 
rect de criză, au dat faliment deoarece bancile cereau îna- 
poierea împrumuturilor acordate. Efectul a fost unul 
devastator. Închiderea unităţilor comerciale sau de produc- 
ţie a ridicat numărul şomerilor la 13.000.000 de persoane”. 

După criza bursieră, Statele Unite au fost cuprinse de o 





1 Fisher Kenneth, 100 de personalități care au schimbat piaţa, 
Bucureşti, Editura Injoy Books, p. 246. 
5 Carp Cornel, op.cit., p.4. 
€ Istoria Lumii de la origini şi până în prezent, op.cit., pag 522. 
7 Indicele Dow Jones,dupa numele fondatorilor Charles Dow şi 
Edward Jones, reprezintă precursorul actualului indice Dow 
Indusrial. Este format dintr-un număr de 65 de acțiuni cotate la 
Bursa de Valori din New York. Poate da uneori o imagine ine- 
xactă a pieţei. A se vedea în acest sens Thomas Gordon, Mor- 
gan-Witts Max, Wall Street. Istoria crahului din 1929, Editura 
Litera, Bucureşti, 2011 »p. 54. 

, Istoria Lumii de la origini şi până în prezent, op.cit., pag 522. 

” Arborele Lumii, op.cit., p. 254. 

masivă panică bancară care a dus la falimentul a peste 9000 
de bănci. Această turbulență a sistemului financiar a contri- 
buit la agravarea crizei, şomajul ajungând la 25% Cum băn- 
cile au dispărut de pe piaţă, aceeaşi soartă au avut-o şi 
afacerile care se bazau pe credite pentru a-şi continua acti- 
vitatea!%. Ce măsură au luat aceste instituţii? Răspunsul este 
simplu, au redus personalul, accentuând rata şomajului. 





Peste Ocean, nimeni nu părea interesat de situația din 
Statele Unite. Majoritatea țărilor europene, cu excepția 
Elveţiei, erau prea preocupate de situația internă pentru a 
observa dezastrul pe care urmau să îl trăiască. În spaţiul 
sovietic Stalin era prea preocupat să îşi elimine adversarii 
politici, în special pe Troțki, pe care dorea să il exileze în 
Turcia. În Iugoslavia situaţia politică era nefavorabilă luă- 
rii unor măsuri, deoarece regele Alexandru I se proclama- 
se dictator . Italia se confrunta cu probleme în domeniul 
agriculturii şi al industriei, iar în plan financiar ţara se 
confrunta cu o inflație galopantă. La Bursa de Valori de la 
Milano paritatea liră-dolar ajunsese la 19,07 lire pentru un 
dolar'!. În Spania oamenii erau mult mai interesaţi de 
soarta taurilor din arenă decât de situația generală a eco- 
nomiei. În spaţiul german situația era tensionată. Austria 
era sfâşiată de lupte interne iar Germania îşi revenea după 
un conflict mondial devastator, fiind obligată să plătească 
pe deasupra şi datorii de război. Numai Franţa părea să îşi 
permită să privească cu indiferență ce se întâmpla la New 
York. Bugetul francez era bine echilibrat,exporturile erau 
excedentare, şomajul era scăzut iar din punct de vedere al 
rezervelor de aur, Franța ocupa poziţia a doua în lume'?. 

Între timp situaţia din Statele Unite evoluează din rău 
în mai rău. Preşedintele Herbert Hoover încearcă să men- 
țină situaţia sub control, dau nu poate să tină sub control şi 
mulțimea panicată, care ia cu asalt băncile pentru a-şi li- 
chida depozitele. Evident, un asemenea asalt nu putea ră- 
mâne fără efect. la astfel naştere o criză bancară. În 
noiembrie 1930 un număr de aproximativ 256 de bănci dau 
faliment. Până în decembrie încă 352 de bănci sunt nevoite 
să îşi înceteze activitatea. Cel mai mare faliment din aceas- 
tă perioadă este reprezentat de falimentul Băncii Bank Of 
U.S,cea mai mare bancă din punct de vedere al depozite- 
lor!î. Criza devine sistemică, afectează fiecare ramură a 
economiei. Producţia şi consumul scad, ceea ce duce inevi- 
tabil la noi falimente. Se estimează că peste 22.000 de în- 
treprinderi dau faliment numai în 1929, 26.000 în 1930 şi 





19 Stiglitz E. Joseph, Walsh E. Carl, Economie, Editura Econo- 
mică, Bucureşti, 2005, p. 370. 

!! Gordon Thomas, Morgan-Witts Max, op.cit., p. 54-55. 
"2Ibidem., p. 56. 

'5 Heffernan Shelagh, Modern Banking, Editura John Wiley & 
Sons, ISBN 0-470-09500-8, p.360. 

peste 28.000 în 1931. Pe plan politic era nevoie de o schim- 
bare profundă. Este ales democratul Franklin D. Roosevelt, 
care impune o intervenție a statului în economie şi o plani- 
ficare economică, cunoscută şi sub numele de New Deal'“. 
Din acest moment criza devine globală. 

U.R.S.S rămâne imună la criza mondială nu datorită 
sistemului consolidat al economiei ci datorită izolării de 
schimburile economice internaţionale. Sistemul socialist 
al planificării economice precum şi modul de repartiție al 
muncii au asigurat statului sovietic o imunitate sporită la 
şocul crizei!?. 

În spaţiul german, prima victimă a crizei devine Austria. 
La data de 31 mai 1931, cea mai mare bancă privată din 
Austria, Kreditanstalt îşi declară falimentul. Germania a 
profitat de capitalurile de capitalurile de pe Wall Street pen- 
tru a-şi plăti datoriile de război şi pentru a finanța proiecte 
de reconstrucţie. Imediat după crah, valul de fonduri s-a 
oprit. La scurt timp, întreprinderile dau faliment. Șomajul ia 
proporții, se estimează un număr de 2,5 milioane de şomeri, 
iar banii devin atât de rari încât bancherii sunt dispuşi să 
ofere o dobândă de 8,5%. Sistemul bancar se izolează. In- 
dustria se prăbuşeşte, iar planurile industriaşilor de fuziune 
ale companiilor germane cu instituţii străine se anulează. 
Printre aceştia se număra şi Willy Messerschmitt care inten- 
ționa să îşi fuzioneze compania cu Eastern Aircraft Corpo- 
ration. Pe fondul acestor probleme, discursurile care incită 
la violență câştigă credibilitate!€. 

În Franţa situaţia internaţională nu a produs pagube 
imediate. Dimpotrivă, Franţa a avut de câştigat. Capitalurile 
se mutau de la New York sau Londra la Paris iar companii- 
le se înmulțeau. Numai în anul 1929 au fost înființate 483 
de noi societăți anonime, fiecare cu un capital de peste un 
milion de franci.!” Dar situaţia nu avea să dureze. Deprecie- 
rile rapide ale principalelor valute europene, în special a li- 
rei, avea să aducă în final criza pe teritoriu francez. 

În ceea ce priveşte Marea Britanie, Bursa londoneză 
nu putea putea să reziste prea mult. În primul rând, bursa 
era încă fragilă după prăbuşirea Hatry iar în al doilea rând 
bursa londoneză era principala piaţă unde se tranzacționau 
valorile americane. Având în vedere întinderea teritorială 
a Imperiului britanic, coloniile au reacționat diferit la cri- 
ză. În India, funcţionarii şi familiile bogate si-au mutat ac- 
tivele la Bursa de la Shanghai. În Africa de Sud criza a 
lovit în mod indirect. Bursa de la Johannesburg era stabilă 
iar ţara era cea mai mare producătoare de aur din lume în- 
să începând cu anul 1931 Marea Britanie ca si alte ţări au 
abandonat etalonul aur din sistemele lor monetare. Conse- 
cinţele pentru Africa de Sud au fost devastatoare. În Aus- 
tralia, bugetul se baza pe aporturi de capitaluri străine şi 
pe exporturi, în special de lână şi grâu. Lipsa aporturilor 
de capitaluri străine, precum şi prăbuşirea preţurilor la Iâ- 
nă şi grâu au împins țara în recesiune. În Noua Zeelandă 
criza nu a produs niciun efect, deoarece populaţia trăia ex- 
clusiv din agricultură.'* În Canada, valoarea produsului 
intern brut scade cu o treime în perioada 1929-1933. Fiind 
un mare exportator de materii prime, Canada suferă în 
primul rând datorită recesiunii şi a măsurilor protecționis- 
te. O nouă lovitură urma să vină din partea supraproducţi- 





'4 Istoria Lumii de la origini şi până în prezent, op.cit., pag 523. 

17 Ibidem. 

el care duce la scăderea masivă a preţurilor. Exportatorii 
sunt primii afectați. Preţul culturilor cerealiere care erau 
exportate în Marea Britanie, principalul importator, scade 
cu două treimi. Scăderea preţurilor dar şi a puterii de 
cumpărare afectează industria atât direct, prin închiderea 
sau sistarea întreprinderilor, cât şi indirect prin scăderea 
volumului de bunuri vândute, datorită scăderii veniturilor 
clienţilor. Pe fondul acestor probleme, șomajul creşte ra- 
pid, mai ales în rândurile muncitorilor 
şi a funcționarilor . Oamenii se văd în 
imposibilitatea de a-şi plăti impozitele 
şi prin urmare îşi pierd casele. Tensiu- 
nile din planul economic se extind în 
planul politic. Măsurile partidului 
Commonwealth  Cooperative  Fede- 
ration, care propune naționalizarea ma- 
rilor întreprinderi, atrage simpatia 
muncitorilor şi agricultorilor!” 

În România, criza economică s-a 
repercutat negativ asupra întregii eco- 
nomii româneşti. Trebuie menționat 
faptul că economia României a cunos- E 
cut trei etape. Prima etapă (1923-1929) i = 
constă într-o perioadă de stabilizare a ie 
capitalismului, când se creează sau se == SEE 
măresc mai multe întreprinderi, fapt ce i se 
duce la îmbunătăţirea economiei. A 
doua etapă (1929-1933) reprezintă perioada de criză, peri- 
oadă în care preţul produselor, în special al celor agricole, 
scade catastrofal. Numai construcțiile urbane sunt mai ac- 
tive. Cea de-a treia etapă (1933-1939) constă în procesul 
de industrializare.” 

Anterior crizei, economia română era stabilă. Principala 
ramură a economiei era agricultura. Pentru a dezvolta şi mai 
mult această ramură au fost luate măsuri legislative, precum 
modificarea articolului 19 din Constituţie urmată de emite- 
rea unor decrete-legi pentru expropriere. Efectul a constat în 
exproprierea a 5.812.200 de hectare arabile, păşuni, fânețe, 
adică 66% din marea proprietate de peste 100 de hectare. 
De această măsură au beneficiat 1,4 milioane de gospodării 
ţărăneşti.” Productivitatea agricolă se afla însă pe un plan 
ascendent, crescând de la 7 milioane de tone în 1924 la 9 
milioane de tone în 19297 iar exporturile agricole creșteau. 

Industria a cunoscut şi ea o dezvoltare puternică în pe- 
rioada 1921-1927. Prioritate au avut extracțiile de cărbune 
şi petrol. Astfel, producția de cărbune a crescut de la 
2.500.000 de tone în 1923 la 3000.000 de tone în 1928 iar 
producţia de petrol era asigurată de 60 de rafinării” . In- 
dustria metalurgică a progresat cel mai mult, fiind înfiinţa- 

19 Linteau Paul-Andr€, Istoria Canadei, Editura Corint, Bucu- 
reşti, 2006, p. 112-115. 

Giurescu C. Constantin, Giurescu C. Dinu, Scurtă istorie a 

! Manea Mihai, Teodorescu Bogdan, Istoria românilor de la 
1821 până la 1989, Editura Didactică şi pedagogică, Bucureşti, 
1995, p.239. 

* Între 1925 şi 1927, societăţile petroliere Unirea, Creditul mi- 
nier, Concordia-Sirius, Româno-Americana, Petrolul Românesc, 
Astra Română şi Steaua Română controlau 79% din producţia 
țării. A se vedea în acest sens Manea Mihai, Teodorescu Bogdan, 
op.cit., p. 240. 

te noi întreprinderi mari precum I.A.R (Industria Aeronau- 
tică Română) Braşov, Malaxa-Bucureşti şi uzinele Copşa 
mică-Cugir, şi altele”. Industria constructoare de maşini 
era cu totul neînsemnată, ramura reprezentând doar 1,6% 
din totalul producției.” 

Sistemul bancar a cunoscut şi el o dezvoltare sensibilă. 
Numărul băncilor creşte de la 683 în 1922, la 1128 în 
1928. În 1924 se înființează Societatea Naţională de Cre- 
dit Industrial, care, alături de Banca 
Românească, Banca  Marmorosch- 
Blanck şi Banca Naţională a României, 
finanţează numeroasele întreprinderi.* 
Pe fondul finanțării industria a cunos- 
cut o dezvoltare puternică. În anul 
1924, Societatea Naţională de Credit 
Industrial finanța 6% din totalul între- 
prinderilor mari care aveau o producție 
de 21% din valoarea producției. În 
1928, Societatea finanța 12% din între- 
prinderile a căror producţie reprezenta 
30,8% din total Banca naţională acorda 
ste împrumuturi prin intermediul Societăţii 
E de Credit industrial. În 1928, volumul 
= creditelor acordate industriei de Banca 
națională reprezenta 32% din portofo- 
liul ei.” 

Primele semne ale crizei apar în anul 
1928. Având în vedere că agricultura reprezenta principala 
ramură a economiei, aceasta a fost cel mai grav afectată. 
Efectul imediat a constat în scăderea suprafeței cultivate şi a 
scăderii preţului produselor agricole. Țărănimea, înglobată 
în datorii, se vede silită să înstrăineze silit numeroase loturi 
de pământ. În scopul atenuării şi a refacerii acestei ramuri 
au fost luate numeroase măsuri legislative, precum încura- 
Jarea învățământului agricol, exportul de cereale, conversi- 
unea datoriilor agricole (1932-1933), precum şi legea 
asanării datoriilor agricole din acelaşi an”*. În vederea sus- 
ținerii exportului de cereale, amintim că până în anul 1927 
statul român a promovat o politică de taxe de export ridica- 
te, pentru a păstra în ţară o cantitate cât mai mare de produ- 
se agricole la prețuri reduse dar, aflat în faţa crizei, statul se 
vede nevoit să ia noi măsuri. Astfel se promovează exportul 
masiv de cereale, politică denumită şi „valorificarea produ- 
selor agricole”, politică practicată sub trei sisteme: sistemul 
primelor de export, sistemul statului cumpărător şi un sis- 
tem combinat din primele două.” . În privinţa exportului de 
animale şi produse animale, moşierii şi exportatorii s-au 
grupat în sindicate pentru a putea obţine preţuri şi condiții 
avantajoase. 

În ceea ce priveşte industria, primele semne apar în 
anul 1928. Supraproducţia îşi face simțită prezenţa în in- 
dustria românească. Începând cu anul 1929 criza loveşte 

” Puia Ilie, Relațiile externe ale României în perioada interbeli- 

30 Puia Ilie, op.cit., p. 108. 

puternic în industrie. Producţia scade iar preţurile produ- 
selor industriale urmează acelaşi trend. Singura ramură a 
industriei care continuă să supraviețuiască este industria 
petrolieră. Concomitent, exportul de produse petroliere 
creşte de la 3 milioane la 5 milioane de tone între 1929 şi 
1933. Se estimează că aproximativ 10.000 de întreprinderi 
au fost declarate falimentare în această perioadă.” 

Sistemul bancar românesc, fiind unul firav, a resimţit 
puternic şocul crizei. Cele mai afectate bănci au fost cele 
populare, comerciale dar şi unele bănci mari. Numărul băn- 
cilor populare a scăzut de la 4.743 în 1928 la 4.577 în 1933 
iar cel al băncilor comerciale de la 1.122 în 1928 la 893 în 
1933.* Criza bancară a avut un impact puternic şi datorită 
condițiilor în care s-au acordat creditele. Urmarea crizei 
bancare a constat (indirect) în prima lege bancară, ce a avut 
drept efect introducerea comerțului de bancă sub controlul 
Băncii Naţionale şi a unui Consiliu Superior Bancar alcătuit 
din guvernatorul BNR, un delegat dintre administratorii 
BNR, trei delegaţi ai Ministerului Finanţelor, un delegat al 
Consiliului Superior Economic, doi delegați ai Ministerului 
Justiţiei, profesorul de Monedă, credit şi schimb de la Aca- 
demia de Înalte Studii Comerciale din Bucureşti şi trei de- 
legați ai Asociaţiei Băncilor Române. Deciziile consiliului 
erau definitive şi executorii, fiind supuse numai recursului 
în fața Înaltei Curți de Casaţie şi Justiţie.” 

Pe plan fiscal s-a procedat la sporirea taxelor de con- 
sumație. La 1 aprilie 1934 impozitul global a fost înlocuit 
cu unul de supracotă, care se percepea la sursă, simpli- 
ficându-se modalitatea de impunere. 

În vederea stabilizării finanțelor, statul a apelat la îm- 
prumuturi externe în luna februarie a anului 1929. Pentru 
garantarea rambursabilităţii sale, statul a concesionat la 
1 iulie fabrica de chibrituri către o firmă suedeză, Svenska 
Tradsticke Aktiobolaget. Trei noi împrumuturi au fost 
contractate în perioada 1930-1932. Primul a fost stabilit în 
anul 1930 cu societatea comercială americane Internaţio- 
nal Telephone and Telegraph Corporation şi a fost urmat 
de concesionarea pe zece ani a liniilor telefonice. Al doi- 
lea împrumut a fost semnat cu Banque de Paris et Pays-Bas 
şi alte bănci şi reprezenta un împrumut de dezvoltare în va- 
loare de 53 de milioane de dolari SUA, fiind condiţionat de 
concesionarea către o societate suedeză a refacerii şi con- 
strucţiei de şosele. Ultimul împrumut a fost semnat în 1932 
şi avea o valoare de 75 de milioane de franci elveţieni pen- 
tru acoperirea în devize a leilor intrați în circulaţie. '* 

Toate aceste împrumuturi deschid calea instaurării 
unui control străin asupra finanțelor României, control 
confirmat în ianuarie 1933 prin Planul de la Geneva, ce 
urma să reglementeze problema datoriei externe a Româ- 
nici." Referitor la datoria externă a României, aceasta în- 
registrează o scădere de la 141 de miliarde de lei în 1933 
la 80 de miliarde de lei în 1935, iar apoi la aproximativ 63 
de miliarde de lei în 1941, adică o scădere cu aproximativ 
45% din datoria statului din anul 1933. 





31 Manea Mihai, Teodorescu Bogdan, op.cit., p. 240. 

3 Gheorghe Adriana Carmen, Drept bancar Ediţia a IL.a, Editu- 
ra C.H Beck, Bucureşti, 2009, p. 38. 

53 Ibidem. 

* Saguna Drosu-Dan, Drept financiar public. Ediţia a III-a., 
Editura C.H Beck 

*5Manea Mihai, Teodorescu Bogdan, op.cit., p. 245. 

3 Ibidem. 

37 Puia Ilie, op.cit., p. 110. 

Pe plan social au loc revolte, greve, precum cele de la 
Lupeni (august 1929), Bucureşti şi Valea Prahovei (1932- 
2933). Autorităţile au recurs la armată, a cărei intervenție, 
provocată de agitatori comunişti care au acționat din mo- 
tive mai degrabă politice decât economice, a dus la victi- 
me în rândul civililor. La Lupeni, din ordinul prefectului 
județului Hunedoara, armata a deschis focul asupra popu- 
laţiei. Rezultatul? 22 de morţi si 100 de răniți. La ateliere- 
le CFR Griviţa din Bucureşti, la 16 februarie 1933, 
rezultatul ciocnirii dintre armată şi manifestanți a constat 
în 3 morţi, 16 răniți grav şi mulți alţi răniţi uşor." 

Pe plan mondial statele afectate de criză se văd nevoite 
să mărească taxele şi să treacă la măsuri protecționiste. În- 
că de la primele semne ale recesiunii, principalele națiuni 
pun în practică o creştere tarifară începută de Statele Unite 
ale Americii în iunie 1930, odată cu impunerea tarifului 
Hawley-Smooth, care prevede taxe vamale de până la 
90% din valoare bunurilor importate. Franța urmează mo- 
delul SUA şi inovează în anul 1931 limitări cantitative ale 
importurilor. Anglia stabileşte o ctă de 33 % din valoarea 
bunurilor iar până la finele anului 1932 nu mai puțin de 11 
națiuni recurg la aceste măsuri. Rezultatul a constat într-o 
avalanşă de măsuri protecționiste reciproce la nivelul 
schimburilor internaţionale.” Tot la finalul anului 1932, 
se estimează că economia mondială a scăzut cu aproxima- 
tiv 20% iar comerţul internaţional cu 25%." 

Teoriile curente referitoare la cauzele izbucnirii crizei 
pot fi clasificate în trei mari teorii. Teoria monetarismului 
consideră că iniţial, criza din anul 1929, a început ca o 
simplă recesiune care, pe fondul greşelilor autorităților 
monetare, în special al Rezervei Federale, şi-a amplificat 
gravitatea, fapt ce a cauzat retragerea exagerată a rezerve- 
lor de bani. Adepții teoriei keynesiene consideră că pier- 
derea încrederii la scară largă în sistem a dus la scăderea 
bruscă a consumului şi la diminuarea investițiilor. O a tre- 
ia teorie respinge explicaţia teoriilor menţionate anterior, 
considerând la rândul său că diferitele politici impuse pe 
piaţa muncii au contribuit la gravitatea şi durata crizei." 

Criza din 1929 a fost o tragedie din toate punctele de 
vedere. Oamenii se văd peste noapte fără economiile 
strânse timp de o viaţă, fără locuri de muncă şi fără viitor. 
Rezultatul „anilor nebuni” avea să fie, într-un final, unul 
necruţător. Pentru cei mai mulți oameni, situația părea că 
nu are nici un rezultat şi numai un miracol ar fi putut în 
acel moment să contribuie la reluarea producţiei şi la scă- 
derea masivă a şomajului. 

În anul 1932, în timp ce statele nedemocratice profitau 
din plin de criză pentru a câştiga capital politic, Statele 
Unite îşi alegeau un nou preşedinte. Franklin Delano Roo- 
sevelt a început reconstruirea statului prin politica New 
Deal, care includea un program de combatere a şomajului 
şi implicit a sărăciei însă efectul nu avea să fie unul rapid. 

Din nefericire, la criză s-a răspuns cu criză. Discursuri- 
le demagogice ale unor lideri europeni aveau să aducă în 
curând soluţia acestei probleme: cel de-al Doilea Război 
mondial... 





3 Manea Mihai, Teodorescu Bogdan, op.cit., p. 250. 

* Rainelli Michel, Comerţul internaţional, Editura ARC, Bucu- 
reşti, 2004, p. 23. 

“0 Stokes Brown Cynthia, Istoria lumii de la Big Bang până în 
prezent, Editura Litera, Bucureşti, 2011, p. 341. 

+ Abrudan Mirela, Criza şi media. Criza economică şi reflecta- 
rea ei în mass media, Editura Tritonic, Bucureşti, 2010. 

Motorsportul argeşean se conjugă... la trecut! 


Începuturile automobilismului argeşean de mare per- 
formanţă datează de acum 45 de ani. În numărul prece- 
dent am evocat primele patru etape ale campionatului 
naţional din acel an 1969, an de debut şi al acestuia. 


START ENTUZIASMANT 

Să ne reamintim acel sezon început atât de fulminant, 
din perspectiva lui Mircea Ilioaca, cel care putea deveni 
primul campion al acesteia. Şi, evident, al Argeşului. 

La Oradea, a luat cunoştinţă cu lumea celor care prac- 
tică acest sport. Şi cel mai mult l-a impresionat un local- 
nic, care stăpânea de minune un Renault 16T$, al cărui 
ruliu gigantic îţi tăia respirația. Admiraţia față de acel pi- 
aminteşte cu greu numele aceluia. 

A urmat Timişoara, cursă în care s-a convins definitiv 
ce înseamnă să nu ai pneuri adecvate. Iar de la raliul ur- 
mător, Daciile 1100 ale uzinei aveau să fie mai bine “în- 
călţate”. Şi tot la Timişoara a înţeles că viteza pe circuit 
nu este pentru el. În cele patru tururi disputate în jurul 
stadionului din capitala Banatului, Puiu Aurel l-a învins 
cu mai bine de un sfert de tur. Enorm! Descurajant, chiar! 
Peste timp, va recunoaşte şi de ce nu agrea acest gen al 
automobilismului: “până reuşeam să mă încălzesc, se 
termina cursa”. Pentru cei care nu ştiu, încălzirea unui pi- 
lot e la fel de importantă ca şi cea a motorului. Dacă nu 
atinge temperatura de regim, nu poate da performanța 
scontată. La fel şi omul în cursă. 

Au urmat cele două victorii consecutive, stupefiante 
prin incredibilul lor. De senzație. Când îşi aminteşte de 
aceste momente de triumf, Ilioaea nu comentează. Nu 
scoate un cuvânt. Zâmbeşte doar amintirilor. Dar o face 
atât de grăitor, încât nu ne-ar mai trebui vreo precizare. 
Ne face să ne reamintim de o formulare celebră, ce spune 
că „oamenii fericiţi nu au istorie”. 

De acum, însă, lucrurile vor începe să ia altă turnură. 
„Raliul României” e cursa anului, iar pentru cei de la uzi- 
nă, chiar mai mult. Mai ales că începea şi se termina la 
Piteşti. Oricât de tari ai avea nervii, nu te poţi sustrage 
unei asemenea presiuni puternice. Mircea era mult prea 
ambițios pentru a nu spera să tranşeze în favoarea sa soar- 
ta titlului. Se pregătise intens pentru acest moment. EI, 
copilotul, şi împreună maşina. 


FINAL DE TRAGEDIE ANTICĂ 

„Raliului României”, o competiție-maraton de circa 
1.600 km, îi fusese stabilit statul-major în capitala Arge- 
şului, ca un omagiu adus celor care cu mai puțin de un an 
în urmă demaraseră producția de autoturisme de oraş în 
țara noastră. lar uzina s-a implicat şi ea în organizarea 
cursei. 

În zilele premergătoare startului, Piteştiul era parcă în 
sărbătoare, conectat deplin la grandoarea evenimentului. 
O mulțime imensă, superioară numeric celei de la un 

meci de fotbal, invadase „Strada Mare”. Curiozitatea le 
era stârnită de maşinile de concurs, parcate în jurul Casei 
Armatei. Renault-uri, BMW-uri, Fiat-uri de toate felurile 
captau atenția. Printre ele, Daciile 1100 ale piteştenilor 
țineau capul de afiş, produceau o puternică emulaţie, ge- 
nerau euforie. Atrăgeau ca un magnet. Din păcate, dacă la 
celelalte autoturisme puteau fi văzuţi şi sportivii în jurul 
lor, răspunzând cu amabilitate întrebările curioşilor, lângă 
maşinile uzinei era doar pilotul Ion Răuță!? Fie că era “de 
serviciu”, ceilalți fiind acaparaţi de familie sau prieteni, 
fie că avea o înclinaţie aparte spre public relation, Nelu 
Răută, o figură agreabilă, nu era deloc jenat de lipsa 
companionilor săi. Din contră, era deosebit de volubil. 

27 iunie 1969. Start festiv, de la uzină. Start tehnic, 
din centrul Piteştiului. O mare de oameni alcătuia un cu- 
loar viu prin care automobilele plecau pentru a se întrece. 
E extrem de dificil să fi în mijlocul unei asemenea mul- 
țimi. Este apăsător. În acele momente, puţini sunt capabili 
să privească spre public. Dar mai departe, pe diversele 
dealuri unde sunt programate cele câteva probe speciale, 
publicul e mult mai puţin numeros. Acolo presiunea e de 
altă natură. 

Cronica timpului ne dezvăluie că pe primele trei din 
cele cinci întreceri de viteză în coastă prevăzute în pro- 
gram, Mircea Ilioaea s-a bătut admirabil cu Florin Popes- 
cu, al cărui Renault 8 Gordini trimitea la sol de două ori 
mai mulți cai-putere decât Dacia sa. Dar faţă de Puiu Au- 
rel, rivalul său la titlu, avea două secunde avans. Secunde 
ce nu reprezentau mare lucru. Doar un imbold moral de- 
loc neglijabil. Care-i dovedea piteşteanului că se poate. 


Bătălia de la Oituz 

28 iunie 1969. Disputa continuă fără pauze. Urma 
proba numărul patru, urcarea Oituzului, venind dinspre 
Moldova. Un traseu pe care-l parcursese de zeci de ori 
până atunci. Un traseu familiar, „de casă”, putem zice, ca- 
re-i venea ca o mănuşă. Aici, strategul din el decide să 
angajeze bătălia decisivă. Să obțină un ecart de timp sufi- 
cient, care să-l pună la adăpost de neajunsurile pe care i le 
putea produce circuitul din Piteşti, ştiindu-i reticenţa pen- 
tru astfel de întreceri. Altfel spus, dorea să-şi asigure su- 
premaţia de o aşa manieră, încât ea să nu-i fie afectată de 
foarte posibila înfrângere pe străzile piteştene în faţa lui 
Puiu. 

În aşteptarea startului „pe Oituz”, inginerul Mircea 
Ilioaea îşi uşurează la maximum maşina. „Am aruncat 
până şi pantofii”!! „Dar şi benzina”, îşi aminteşte Ion 
Gârjoabă. O decizie halucinantă, din categoria celor ce 
schimbă hotărâtor soarta evenimentelor. Teoretic, Mircea 
nu greşise cu nimic. Întrunise toate condiţiile pentru a se 
impune în faţa rivalului. Poseda o opţiune serioasă în do- 
bândirea victoriei. Cel puţin teoretic. Desigur, exista şi un 
risc. De moment şi el doar prezumtiv. 

Se dă startul. Dacia piteştenilor Ilioaca şi Man atacă 
demenţial virajele. Agilitatea pe care l-o conferă „uşura- 
rea” le creează celor doi o stare vecină cu euforia. Erau 
de acum siguri că n-au greşit. Erau aproape convinşi că 
vor câştiga. 

Mai puţin de un km până la sosire. Dacia 1100 parcă 
nu rulează, parcă zboară. Mircea atacă în forță unul din 
ultimele viraje, dar motorul începe să...„tuşească”, şi cu- 
rând se opreşte!? Lovitură de teatru! Iniţiativa de a arunca 
şi benzina se dovedeşte a fi fost nefericită. Chiar fatală! 
„Un litru îmi mai trebuia”, recunoaşte autorul, cu o amă- 
răciune ce nu poate fi disimulată nici după ani buni de 
atunci. „M-am învins cu propriile mele arme”, este con- 
cluzia sa asupra acelui moment terifiant, în care o soartă 
injustă l-a făcut să plonjeze din înaltul cerului direct în in- 
fern. A pierdut minute bune până a primit nişte benzină 
cu care să-şi încheie proba. I-a adus-o colegul său de 
echipă, marele sufletist care a fost „Gigi” Morassi. Nici el 
nu a fost prea fericit în acea probă. După ce a trecut linia 
de sosire, „nenea” s-a dus pe jos şi i-a dus un bidon cu li- 
chidul atât de fatal. Au trecut minute bune până a parcurs 
acele ultime sute de metri, câte mai rămăseseră. Au trecut 
pe lângă el mulți alți concurenți. 











Un litru de benzină. i-a lipsit lui Ilioaea pentru a deveni 
numărul unu naţional. 


Sub impulsul nervos al mezaventurii, la Pârâul Rece, 
tot pe probă şi acolo, exagerează într-un viraj şi loveşte 
maşina. Nu hotărâtor. Nu o face „praf”, dar mai pierde 
circa un minut. Care oricum nu mai conta. 

Cursă compromisă, campionat sfârşit. Iar în loc să 
ajungă la Piteşti în fruntea tuturor, soseşte ultimul. Onoa- 
rea uzinei va fi salvată, însă, de celelalte două echipaje. 
Al virtuozului în ale pilotajului, lon Răută, şi cel al acro- 
baticilor frați Morassi. 

Competiţia în sine, în care toată suflarea argeşeană 
implicată direct sau nu îşi pusese speranţa în victoria noi- 
lor idoli, nu s-a finalizat aşa cum şi-a dorit şi imaginat. 
Mai târziu, comentând nefericita întâmplare, E. Popescu, 


26 


unul dintre primii conducători ai team-ului uzinei, nu-l 
culpabiliza deloc pe Mircea. „Era foarte ambițios”, zice 
acesta. „Căuta perfecțiunea”, adaugă şi Gârjoabă, care şi 
concluzionează: „oricum, era cel mai talentat dintre noi”. 
Dar şi suficient de precipitat şi impulsiv, spun alții. 


CIRCUITUL INTRA-MUROS 

Raliul se încheie în ziua următoare cu organizarea 
unei întreceri de viteză în plin oraş. 

Iluzii şi deziluzii. Tumult şi pasiune. Mari amatori ai 
sportului cu motor, piteştenii se înşiră în număr impresio- 
nant de-a lungul circuitului stradal, având satisfacția de a 
fi martorii unor dispute spectaculoase, dueluri la baionetă, 
uneori chiar fratricide. 

Senzaţii tari. Plăceri explozive. Ritmul cardiac se 
acorda cu cel al motoarelor. Urechile jubilează la fiecare 
accelerare sau frânare violentă. Acestea au fost trăirile 
formidabile ce au mai îndulcit amărăciunea celor pre- 
zenţi. Cu un start d la Le Mans a acelor vremuri, dat la se- 
rii de către patru maşini din fața Bisericii Catolice, cea 
mai memorabilă figură dintre localnici a făcut-o tot Nelu 
Răuţă. Aflat într-o formă splendidă, acesta l-a urmărit ca 
o umbră pa faimosul Marin Dumitrescu, pilot de mare 
clasă, care conducea cu o extremă abilitate un Fiat 850 
Spider, deosebit de performant. Pe tot timpul întrecerii, 
Răuţă a mers ca sudat de “nea Marin”. Mai mult nu putea 
spera. Să stai în spatele acestuia era un lucru! Să-l depă- 
şeşti era cu totul altceva! Şi aşa, prestaţia sa a fost de ma- 
re spectacol, un răspuns la manifestările de simpatie şi 
încurajările frenetice ale fanilor piteşteni. Locul trei în 
clasamentul general al cursei de viteză şi al patrulea 
într-un astfel de raliu sunt rezultate mai mult decât entu- 
ziasmante. 

Senzaţii intense a oferit asistenței şi Gh. Morassi, care 
s-a bătut cu un curaj admirabil la volanul unei maşini a 
cărei roată stânga-spate fula îngrozitor, ca urmare a unui 
contact intim cu o bordură. 

Când zgomotul motoarelor a încetat şi vraja trăirilor 
halucinante s-a sfârşit, realitatea s-a ivit în toată cruda sa 
brutalitate. Campionatul fusese jucat fără succes pentru 
sportivii şi formaţia-fanion a Argeşului. Întâlnirea cu ti- 
tlul se amâna pentru altă dată. Până atunci, va fi doar un 
vis inaccesibil. 





Start ă la Le Mans la primul circuit de viteză 
organizat în Piteşti. 

Un viraj îi poartă numele 

Alergătorilor şi pasionaţilor locului le mai rămânea 
însă o speranță, mai mult simbolică, pentru ultima între- 
cere a celuilalt campionat, cel de viteză în coastă, găzduit 
în toamnă pe superbul traseu al Mateiaşului. 

Când pendula va bate ora întrecerii, echipa „U.A.P.”, 
în compoziţie completă, îşi începea antrenamentele. Tot 
perfecțiunea o va căuta Ilioaea şi acolo, într-o zi ce se va 
dovedi mai mult decât neagră. S-a întâmplat în preziua 
cursei de viteză în coastă, ce se organiza pe încântătorul 
traseu muscelean, echivalent la noi cu ceea ce este 
Spa-Francorchamps în Formula 1. Pe atunci, fiindcă toate 
acestea s-au întâmplat demult, nu se închidea circulația 
decât în timpul cursei propriu-zise. Altfel, fiecare se des- 
curca cum putea. 

Cum maşinile Dacia 1100 nu aveau turometru, Ilioaca 
îşi procurase unul „portabil”. Împrumutat de la un 
essayeur de la pista de încercări. Cu ajutorul căruia aceş- 
tia reglau relantiul. El nu asta intenţiona. Voia să exploa- 
teze motorul la parametrii săi maximi, dar fără a trece 
dincolo. Inconvenientul era că aparatul nu avea firele de 
conectare suficient de lungi încât, pentru a-i fi citite indi- 
cațiile, trebuia să stai aplecat peste spătarul scaunu- 
lui-față. Şi cine din maşină putea adopta o asemenea 
poziție? Desigur, nu pilotul. A făcut-o navigatorul. 
Atunci se va produce şi tragedia. 

Pe un asemenea traseu, la care pericolul putea apărea 
oricând şi de oriunde, la o urcare mai virilă, Ilioaea, un 
pilot de excepţie, care părea călăuzit de un destin măreț, 
un atacant prin excelență, de o adresă demoniacă ce friza 
întotdeauna frontierele nebuloase ale limitei, intră „în 
scurt” în depăşirea unui camion. Deşi următorul viraj era 
destul de aproape, nu s-ar fi întâmplat nimic dacă din faţă 
nu apărea un Fiat 1800. La vederea acestuia, pentru a evi- 
ta o coliziune frontală, pilotul apasă accelerația până la 
planşeu. Manevra îi reuşeşte, dar un uşor acroşaj la o 
asemenea viteză duce la pierderea controlului Daciei 
1100. Care rulează haotic până la un parapet în care îşi 
încheie evoluţia. Şi unde moartea programase cu mult 
înainte întâlnirea cu navigatorul acestuia, nefericitul Gelu 
Man. 

Mulţi ani, în folclorul automobiliştilor, virajul cu pri- 
cina a fost cunoscut drept „virajul lui Ilioaea”. 


LIMITAREA DEZASTRULUI 

Tragedia îngrozeşte pe toată lumea. Spiritele se agită. 
Clevetitorilor şi cârcotaşilor care nu vedeau cu ochi buni 
„plimbările pe banii şi cu maşinile uzinei” le venise apa 
la moară. De moment, conducerea acesteia suspendă par- 
ticiparea la competiţii. Pericolul de a se renunţa total la 
ele planează amenințător un timp considerabil. Cel care 
va salva situaţia va fi tot sportivul care făcuse o cursă 
magistrală pe străzile Piteştiului: „Nelu” Răuţă, desigur! 
Într-o probă de viteză, organizată pe serpentinele ce duc 
la Pârâul Rece, Răuţă, aflat în zi mare, face senzaţie la 
bordul unei maşini cu potenţial totuşi limitat, şi îşi câştigă 

clasa! Iar în ierarhia generală, a tuturor maşinilor, nu are 
decât două nume înaintea sa. Este un rezultat prestigios, 
ce-i îndeamnă la gânduri mai bune pe conducătorii echi- 
pei piteştene. Şi cum nu trebuie să opreşti un “vis care 
merge”, victoria de la Pârâul Rece e un adevărat balon de 
oxigen, ce a făcut să fie evitat finalul de /hri/ler care pă- 
rea a se abate peste foarte tânăra formaţie. 





lon Gârjoabă (stg.) şi lon Răuţă au salvat 
onoarea argeşenilor în Raliul României. 





Primii învingători ai unui raliu al cărui „stat-major” a fost 
în capitala Argeşului: Viorel Marin (stg.) şi Florin Popescu. 


Aşa se încheia un sezon nebun, plin de trăiri formida- 
bile, multe dintre ele împinse dincolo de imaginaţie, ce au 
făcut ca trupa argeşeană să descindă încă din primul său 
an de existenţă în legenda naţională a acestui formidabil 
sport. Pe care, într-un viitor ce-l vom străbate împreună, o 
va ridica la un nivel ameţitor, inaccesibil celor de azi, 
prin fabuloasa epopee de peste ani. Acum, se făcuseră au- 
zite doar acordurile preludiului gloriei. 


(va urma) 

Libertatea porţionată 


Scriu aceste rânduri la sfârşit de lună august a anului 
2014. În semn de respect pentru această revistă, pentru cei 
care o scriu şi pentru cei care o citesc, aş vrea să deschid 
subiectul libertăţii de exprimare prin prisma a Libertăţii 
Presei şi implicit a solidarităţii internaționale a ziariştilor. 

Se cuvine să restituim atenţiei publice semnificația 
acestei stări constituționale a cuvântului liber, odată cu 
nevoia de reflecţie a tuturor asupra stării de libertate, în 
general, existentă în societatea românească, la aproape un 
sfert de veac de la Revoluţie. 

Ziua Mondială a Libertăţii Presei a fost instituită de 
ONU în decembrie 1993 pentru a sublinia importanţa şi 
necesitatea respectării libertăţii de exprimare, aşa cum 
aceasta este consacrată în faimosul Art. 19 din Declaraţia 
Universală a Drepturilor Omului, care afirmă că „Orice 
om are dreptul la libertatea opiniilor şi exprimării; acest 
drept include libertatea de a avea opinii fără imixtiune din 
afară, precum şi libertatea de a căuta, de a primi şi de a 
răspândi informaţii şi idei prin orice mijloace şi indepen- 
dent de frontierele de stat”. 

Hotărârea Adunării Generale a ONU a fost adoptată la 
iniţiativa UNESCO, în urma Declaraţiei de la Windhoek, 
adoptată la 3 mai 1991, în cadrul Seminarului pentru pro- 
movarea unei prese africane independente şi pluraliste, or- 
ganizat de UNESCO şi ONU în oraşul namibian cu acelaşi 
nume. În acelaşi an, Conferinţa Generală a UNESCO adop- 
ta o rezoluţie asupra promovării libertăţii presei în lume, 
subliniind că o presă liberă, pluralistă şi independentă este o 
componentă esenţială a unei societăți democratice. 

În acest melanj de idei şi inițiative eterate, comprimate 
într-o simbolică însemnare de calendar universal, se regăsesc 
deopotrivă o profundă sensibilitate, dar şi o înaltă responsabi- 
litate pentru o trăsătură esențială a umanității — comunicarea 
liberă a gândurilor, ideilor, opiniilor pe care le are fiecare 
om. Tulburătoarea prevedere despre libertatea opiniei şi a 
exprimării, cuprinsă în Declaraţia Universală, a fost, astfel, 
conectată nemijlocit cu una dintre formele definitorii pe care 
această liberate o îmbracă, şi anume presa. 

Libertatea presei este indisolubil legată de starea de li- 
bertate a societăţii, în general. Nu poate exista presă liberă 
într-o societate cazarmată, după cum nicio societate nu 
poate fi democratică fără o presă cu adevărat liberă. Istoria 
culturală a acordat spații importante relaţiei dintre libertate 
şi presă. În planul moral, asumat la nivel individual, „li- 
bertatea este dreptul de a nu minţi”, spunea Albert Camus. 
„Daca ar fi să decid între a avea un guvern fără ziare sau 
presă fără guvern, nu aş ezita vreun moment să aleg cea 
de-a doua variantă”, ne învață, din istorie, cel de-l treilea 
preşedinte american şi autor al Declaraţiei de Independen- 
ţă, Thomas Jefferson. 

Despre români şi România s-a spus că, în decembrie 
1989, ne-am luat porția de libertate. Ceea ce părea o me- 
taforă — aceea despre „porție” — se pare că a devenit o 
cruntă realitate. Libertatea a devenit, cu timpul, porționată, 
din varii motive. Cele mai evidente sunt cele de natură 
materială. Cu cât un ziar apare mai rar şi în tiraje mai 
mici, cu atât libertatea presei devine mai „porționată”. 

Multiple constrângeri, de tot felul, afectează tot mai mult 
mass-media, care sunt vehiculele consacrate ale libertății 
de expresie. Criza pe care o traversează, de ani buni, presa 
scrisă este un exemplu edificator, după cum şi precaritatea 
ori improvizaţiile în finanțarea mass-media electronice re- 
prezintă un altul, la fel de sugestiv. 

Într-un alt plan, se înregistrează o situaţie paradoxală: 
cu cât se diversifică formele individuale şi aparent, mai 
ieftine sau oricum, mai accesibile, de exprimare — blogo- 
sfera, social media, reţelele de comunicare etc. — cu atât se 
multiplică şi formele de control asupra comunicării prin 
intermediul lor. 

O tastatură liberă în toiul nopții şi posibilitatea de a te 
adresa, instantaneu, lumii întregi, creează iluzia unei liber- 
tăți absolute, a fiecăruia şi a tuturor. În aparență, libertatea 
este totală, dar în realitate ea devine porționată — sau parta- 
jată — cu un fel de „big brother” difuz, abstract, dar atotpu- 
ternic. Scandalurile pe această temă au atins, în ultimul an, 
un nivel planetar, aducând în horă şefi de stat şi de guverne, 
instituţii prestigioase şi blazoane dintre cele mai nobile. Bi- 
neînțeles că nu s-a făcut nimic, de nimeni, în sensul recupe- 
rării, la nivel individual, a libertăţii pierdute în locul celei 
partajate. Şi nici nu se va face. Lumea se îndreaptă, din 
acest punct de vedere, spre un cataclism interior ireversibil, 
un fel de „cataclism soft”, a cărui combustie îl reprezintă 
spaima partajării libertăţii individuale cu parteneri nedoriți. 
De frica acestei partajări, lumea va comunica tot mai puțin 
vin, practic, nelimitate şi ultradiversificate. 

Într-un raport recent despre starea libertăţii presei în 
diferite țări din lume, organizaţia „Reporteri fără frontie- 
re” menţiona că în unele țări există tendinţa ca chestiunile 
de siguranță naţională să fie interpretate într-un mod „eva- 
ziv şi abuziv, în detrimentul dreptului de a informa şi de a 
fi informat”. 

S-ar putea obiecta că scopul libertăţii de expresie este 
tocmai de a comunica opinii, iar cunoaşterea acestora şi de 
către vreun misterios „big brother” n-ar afecta cu nimic 
scopul şi formele comunicării. Nimic mai fals. Esenţa liber- 
tății de exprimare include, categoric, şi dreptul de a-ţi alege, 
neîngrădit şi nesupravegheat, destinatarii comunicării. Li- 
bertatea de expresie nu este partajabilă, aşa cum nu poate fi 
nici restrânsă. Mai bine spus, neputând fi restrânsă, liberta- 
tea de expresie nu poate fi nici partajabilă cu nimeni. 

Libertatea de expresie nu este compatibilă sub nicio 
formă şi cu nicio formă de supraveghere, în afara celor li- 
ber consimţite, care sunt publicul deschis, partenerii aleşi, 
destinatarii transparaent asumaţi. 

„Libertatea nu este nimic altceva decât o ocazie de a fi 
mai buni”, ne învăţa acelaşi Camus. Restrângerea autoim- 
pusă a libertăţii de exprimare, generată din frică față de o 
supraveghere abstractă, dar palpabilă, a actelor de comu- 
nicare, este una dintre formele cele mai grave de alienare 
umană, în plin secol comunicaţional. Adică, este un suicid 
al ocaziei de a deveni mai buni. 

În semn de prețuire, Jurnalistului înrolat sub flamura 
liberului cuvânt pentru reinstaurarea unei păci pierdute... 

Apel de după moarte 
(In memoriam Tudor Fuior, 1915-2004) 


Azi mai văd ca prin minune ziua când ne-am despărțit — 
Viaţa te-a răpus prin boală, sufletul ţi-a otrăvit. 

Eu eram doar o copilă, tu erai aşa bătrân. 

Înainte de plecare, ştiu, mi-ai spus: „SUNTEM ROMÂNI!” 
Nu ştiam care-i dreptatea, -n care țară mai exist, 
Şcoala ne-nvăţa istorii scrise-n timpul comunist... 
Îmi mai spuse însă mama multe despre viaţa ta: 
Aventuri şi lupte grele în războaie de cândva. 

Ştiu c-ai fost ostaş puternic şi regret că nu mai eşti... 
Ai mai sta şi azi în fruntea-a mari armate româneşti! 
Ai lupta cum ai făcut-o acum şaptezeci de ani! 

Poate Domnu-o să te-ajute să speli ţara de duşmani... 
Azi mă mir de-a ta tărie că puteai să te răscoli 

Şi să nu asculţi de gura-a cei veniţi în ţară soli! 

N-ai lăsat nicicând copiii să se dea în legea lor - 

Cu steluțe, octombreii deveneau un alt popor! 

Scrisul respectai şi țara, Dumnezeu te ajuta, 

Iar PC avea putere nu mai mare ca a ta! 

Toate doinele din ţară le ştiai şi le cântai 

(Nu prostii rostite tare într-o zi de nouă mai). 

Urături, colinde sfinte, cântece bisericeşti, 

Toast, balade şi bătute din folcloruri românești... 

Ai fost chiar şi pentru mine nu bunel doar, să te miri, 
Ci din lungile istorii — un bagaj de amintiri. 

ŞI ai vrut să-mi spui de toate, să-mi explici istorii noi, 
Eu însă eram prea mică să-nțeleg ce-i un război. 
Aşteptai să treacă anii, să am creier luminat, 

Însă anii cum trecură, îndrăznind mi te-au luat. 

Şi-am rămas neînțeleasă pentru mintea mea de-atunci: 
De unde cândva pornisei şi unde doreai s-ajungi? 
Te-am chemat şi zi, şi noapte, ani în şir până acum, 
Să te-ntreb de multe lucruri, rătăcite pe alt drum. 

ŞI atunci când înţelesem că n-ai cum să mai revii, 
Mi-ai venit în somn odată şi ne spusei: „Dragi copii, 
Nu contează dacă-n viaţă sunt momente să renunți, 
Principalul, nu la ţară, nici la mare, nici la munți, 
Nici la biata Bucovină — prinsă-n gheare de la Nord, 
Ismail, Cetatea Albă, şi Bugeacul pân” la port... 

Să nu renunțaţi la mamă sau la codri de stejari, 
Idealul să vă fie faptul României Mari, 

Limba s-o aveţi regină peste-ntregul, viu, popor 

Şi să nu scăpaţi din mână bravul nostru tricolor! 

EI vă duce şi v-aduce peste dealuri, mări şi munți 

Şi vă lasă cu mândrie trei culori a lui pe frunți, 

Iar la sărbători festive nu uitaţi de nume mari: 

Cuza, Ferdinand şi Ştefan cu soldaţii din stejari... 

Să nu vă uitaţi poeţii pentru limbă ce-au căzut, 

Diana ENACHE, 
studentă, Republica Moldova 


Iar hotarul să îl scoateţi, pus cândva de ruşi pe Prut! 
Poruncesc să vă iubiţi în frăție strămoşească 

Şi să faceți viitorul pentru Ţara Românească, 

Să păziţi să nu dispară din voi sufletul de dac, 

De ar fi să mai rămânem mulți ani un popor sărac! 
Când e vorba despre ţară, guri străine n-ascultați — 
Europei cât îi pasă că mor fraţii lângă frați? 

Dar şi Rusiei şi altor țări străine cu statut — 

Ție-şi gazul şi petrolul, dar şi sârma de la Prut! 
Dragi copii, azi vremuri grele mai persistă şi ne dor, 
Dar să nu uitaţi că-nvinge o putere şi-un popor. 
Dacă vă uniţi pe hartă ca acum nu prea demult, 

O să fiți cu mult mai siguri, mai voinici şi de temut. 
Poate asta o să-ajute să aprindeți iar lumina! 

Poate ruşii o să-şi care tancurile din Tighina! 

Poate n-ar fi ţara plină de boieri şi împărați! 

Poate n-ar pieri copiii şi flămânzi, şi înghețaţi! 
Dumnezeu să vă păzească, să vă-ajute, scumpi nepoți, 
Vă salut cu duioşie şi vă-mbrăţişez pe toţi! 

Iar mesajul meu să-l duceți altor multe generaţii — 
Ei vor rămânea părinții şi stăpânii astei naţii, 

Ei vor apăra pământul, tricolorul vitejiei, 

Grai, istorie şi neamuri — viitorul României!” 

După ce a spus de toate, prin minune m-am trezit 
Şi chemam aceeaşi voce, rătăcită-n asfințit. 

Aş fi vrut să-i spun atâtea şi atâtea să-l întreb, 
Neştiinţe-amăgitoare şi mistere să dezleg. 

Mi-a lăsat, din lumea ceea, pentru voi toţi un mesaj, 
Căci suntem pe câmp de luptă, dar în criză de curaj... 
Responsabilă-s pe viaţă din hotar până-n hotar 

Să vă rog să faceţi dulce viața României Mari. 


Rugă pentru Ţară 


Doamne, Cel de Sus, Mântuitorul, 
Ție astăzi mă închin plângând 

Şi Te rog să îmi salvezi poporul, 
Limba, doina şi acest pământ! 


Să păzeşti Hotinul, Timişoara, 
Dunărea şi apele din Prut. 
Cernăuţii să-i uneşti cu țara 

Şi Hânceştii cu Sibiul, ca-n trecut. 


Să veghezi de colo Sus Carpaţii, 
Ochii să-i deschizi la Comrat, 
Să uneşti Tighina cu Galaţii, 
Telenegştii, Căuşenii cu Arad. 

Doamne, vezi această rugăciune, 
Nu putem să fim înstrăinaţi, 

Fă, Te rog, în ţară o minune 

Şi adună frații lângă frați! 


Te mai rog de dragoste de ţară 
Şi de limbă, şi de intelect — 
Să-şi respecte neamul orişicare, 
Limbi să nu se nască-n dialect! 


Din o mie şase sute-ncoace, 

De la Ştefan, Cuza, "Ntregitorul 
Cred că-i timpul să trăim în pace, 
Să unificăm pe veci poporul! 


Țara să ne fie idealul, 

Să-l ferim de proşti şi de hapsâni - 
Nu cumva să ne mai ia Ardealul 
Sau să nu ne ştie de români! 


Imnul altei țări de-o să cuvânte, 
Sufletul îmi va pieri de viu, 
„Deşteaptă-te, române...” să se cânte 
Chiar şi după ce n-o să mai fiu! 


Doamne, asta-i ultima strigare: 
Ai grijă, Te rog, de tricolor! 
Nu lăsa, cumva, alte popoare 
Să ne-njuge la drapelul lor! 


Țara să existe prin iubire 

Fără lacrimi, arme sau venin 

Şi-ntre maluri să pornim unire 
Dumnezeu să ne ajute,-n veci, Amin! 


Limba Română 


Atât de mult ţi-a fost să pătimești, 
Să fii uitată cu desăvârşire... 

Şi doar pocţii te ştiau că ești 

ŞI te cântau cu dor şi cu iubire... 


Nimicit-ai fost şi-nmormântată, 

Dar nu puteai pieri, nici nu gândesc, 
C-ai înviat ca un Hristos, ca altădată, 
Pe pământul României strămoșesc! 

Pentru Tine, draga noastră Limbă, 
Rugă-am înălțat prin poezii, 

Te-am cântat, cât ai lipsit, în altă limbă — 
Fosta Ta poreclă, Tu o ştii! 


Îţi vom slăvi din ceasul revenirii 
Numele Tău dulce şi etern 

Cu o nouă horă a unirii, 

Să unim o Țară, nu-un guvern! 


Să trăieşti pe plaiul României 

Şi să faci unire între fraţi, 

Apoi să treci în curtea veșniciei 

De la Nistru pân” la mare şi-n Carpaţi. 


Bine-aţi revenit la voi acasă, 
Spirite înalte, româneşti! 

Azi şi Basarabia e mai frumoasă, 
Dar şi Tu mai Sfântă, parcă, eşti. 


Suntem oameni 


Avem ţara risipită, prea distrusă şi căzută 

Şi săracă şi uitată, părăsită de copii... 

Nici o voce nu o schimbă, nici o mână n-o ajută 
Să ridice iarăşi scara către alte bogății. 


E furată, cotropită şi lăsată să se zbată — 
Fără limbă, fără casă, c-o istorie pe dos... 


Ce mereu ne văd pământul şi pe noi cu dânsul — jos. 


Îi răbdăm frumos de-o viaţă, dar aşa nu se mai poate! 
Suntem oameni, avem limbă, avem ţară şi străbuni, 

De la care-am moştenit nume plin de demnitate 

Şi-l vom duce mai departe — membru sfânt al noii lumi! 


Hai să ne unim cu toţii, promovând democraţie, 
Apărând statutul nostru, limba care o vorbim! 
Suntem frați de suferință, suntem fraţi de vitejie 
Şi-avem drept plin de putere patrioţi să ne numim. 


Hai să facem ţara asta mai presus decât se poate 
Prin reforme culturale, libertate în cuvânt, 
Acţiuni, democraţie, limbă, țară, demnitate... 

Să trăim frumos de astăzi, să salvăm acest pământ! 

Curiozităţi istorice despre Piteşti 


„„.anul acesta se împlinesc 626 de ani de la prima 
menţiune documentară a Piteştiului? Numele oraşului 
nostru a fost consemnat într-un hrisov emis de cance- 
laria domnitorului Mircea cel Bătrân (1386-1418) în 
care se preciza că voievodul Țării Româneşti dăruia 
mănăstirii Cozia, ctitoria sa, „o moară din hotarul 
Piteştiului”. Documentul este datat la 20 mai 1388 şi 
se păstrează la filiala Argeş a Arhivelor Statului. 

„„„trei domnitori români şi-au avut reşedinţa în Pi- 
teşti? Este vorba despre Basarab cel Tânăr, Mihnea 
cel Rău şi Vlad cel Tânăr. 

„..prima menţiune a Piteştiului ca „oraş ” datează 
din 1 aprilie 1510, în vremea domnitorului Vlad cel 
Tânăr? 

„„„în perioada 19 octombrie şi 8 noiembrie 1714, 
regele Carol al XII-lea al Suediei a poposit la cula 
boierilor Budişteanu, de lângă Piteşti, venind din Im- 
periul Otoman? 


culese de dr. Elena ŞTEFĂNICĂ 


...primul primar al Piteştiului a fost R. Gh. Enescu? 

„„.în 1926 Piteştiul era amintit în anuarul Socec, publicat 
la Bucureşti? Descrierea era următoarea: „oraş comercial, cu 
negustori de cereale, 71 de cârciumi, 22 de birturi, opt beră- 
rii, opt depozite en-gros de băuturi, şase cafenele, opt hote- 
luri, o făbrucuţă de bere... ”. Din aceeaşi publicaţie aflăm că 
în oraş îşi desfăşurau activitatea trei ingineri, patru medici 
umani, doi medici veterinari şi 55 de avocaţi. 

„„„la Centrul de Studii şi Păstrare a Arhivelor Militare Is- 
torice Piteşti se află piese istorice deosebite, precum dosarul 
personal al mareşalului Alexandru Averescu şi ultima scrisoa- 
re a mareşalului lon Antonescu către soția sa? 

„„„Zhou Enlai, premierul Chinei, a vizitat Piteştiul la data 
de 22 iunie 1966? Alte personalităţi politice care au poposit în 
Piteşti au fost preşedintele Franţei, generalul Charles de Gaul- 
le, în 1968 şi preşedintele statului Chile, Tomas Pablo, în 
1969. 














Armand Călinescu (1893-1939) 


Anul acesta se împlinesc 14 ani de la înfiinţarea clubului de istorie 
„Armand Călinescu” din cadrul Centrului Cultural Piteşti, precum şi 
10 ani de la apariţia primului număr al revistei document „Restituiri”. 

